Iines: 10. sivu: Kampaajanapulainen ja muita kesäihmisiä\nLähettänyt Iines klo 8.18\nAnonyymi 20 heinäkuuta, 2014 10:28\nJos mies kirjoittaisi kuvaamistaan naisista noin sekstistisiä kommentteja niin häntä sanottaisiin maaniseksi pervertikoksi joka pitäisi hirttää munistaan lähimmän mulperipuun oksaan.\nOnnistuneita ihmistutkielmia ovat kuvat!\nIines 20 heinäkuuta, 2014 12:01\nKiitos kuvakehusta. Vaan seksistisiä? Eihän teksti ole seksististä?\nMitähän oikein ajattelet, Anonyymi?\nRiku Riemu 20 heinäkuuta, 2014 17:02\nNämä kuvat yllyttivät minut vapaaseen assosiointiin. Tuosta jäätelökuvasta minulle tuli heti mieleeni Jarno Hiilloskorpi sanomassa: "Neiti Nötterö, tuokaa Tötterö!" Meille tuli televisio vuonna -68 ja se oli jossain lastenohjelmassa. Ajatukseni jatkuivat lapsuuteni lastenohjelmilla, rait rait rallallaa.Yksi ikuisesti mieleeni syöpynyt on Robotti Rops,se on saattanut olla ehkä ensimmäisiä televisiosta näkemiäni ohjelmia. Olin silloin 6v vanha. Ja jumankauta, löysin elävästä arkistosta siitä pari pätkää. Oiva Lothander ei kuitenkaan niissä ole polvihousuissa, joissa hän muistojeni mukaan oli.\nKuviesi rehellisyydestä pidän, tuollaisia me ihmiset oikeasti olemme.Touhukkuus näyttäytyy niissä lämpimän humoristisesti. - Mitään niin rumaa en tiedä, kuin photoshoppaamalla siloitetut ihmiskuvat, ne ovat muovisuudessaan puistattavia. Yksi silmälasiliike on mainoksissaan käyttänyt photoshopattuja suomalaisjulkkiksia, hieman epäuskoisin tirskahduksin olen niitä katsonut. Mainosmiehen idea silmälasien maisemaa parantavasta vaikutuksesta on hyvä vain paperilla, jos silläkään.\nIines 20 heinäkuuta, 2014 18:18\nKaikki eivät pidä kuvieni rehellisyydestä. Kun näytin ensin kuvia suoraan kameran näytöltä, joku taisi närkästyäkin, että kuinka kehtaan ottaa kuvia tuommoisista lihavista ihmisistä. Sanoin että, kaikella rakkaudella, ja juuri sillä. Jos en välittäisi ihmisistä, en kuvaisi muita kuin söpöjä tai söpösti. Sitä paitsi täydellinen ihminen, kaunotar tai komea mies on minusta kiinnostamaton ja steriili.\nLiisu 20 heinäkuuta, 2014 19:10\nMahtava "sarjakuvitus"! Kuvat ja tekstit paikallaan ja osuvia! Tällaisia me olemme, suomalaiset! Eteenpäin pyrkivä loistoihmisiä, ei kruusailevia vaan aitoja omia itsejämme. Tykkään kaikista tässä esiintyvistä ihmisistä. Ajattelen heitä lämmöllä. Mikä vapaus ja tunnepitoisuus heihin sitoutuukaan. Paljon mukavampia katsella kuin hienoiksi laittautuneita posliininukkeja, tai ikuisesti hymyileviä naistenlehtien kansikuvia!\nIines 20 heinäkuuta, 2014 20:04\nTuo on minusta tärkeä havainto, ja sisältää jotain, mitä haluan näillä pikku otoksilla sanoa: ihminen sinnittelee eteenpäin, omillaan, sillä mitä annettu on, ja niin on hyvä. Ja toinen asia: miten rakastettava on ihminen virheineenkin, jopa koreilunhaluineenkin. Kaiken taakse voi katsoa, kaiken voi nähdä. Mihinkään turhaan ei kannata takertua ja tehdä siitä numeroa. Paheksuminen ja tuomitseminen ja vihaaminen on tarpeetonta.\nAnonyymi 20 heinäkuuta, 2014 20:57\nOnhan kuvassa esiintyviltä kysytty hyvän kuvaustavan mukaisesti kuvaus- ja julkaisulupa? Heitä tuskin lohduttaa nyt, että kuvat on otettu "rakkaudella".\nRiku Riemu 20 heinäkuuta, 2014 21:24\nHyvä kuvaustapa kenen moraalin tai minkä tapojen mukaan?\nAnonyymi veti nyt keskustelupalstojen ikuisuusaiheen esiin, niistä sitten löytyykin monenlaista ihmeellistä tulkintaa. Julkisella paikalla olevien ihmisten kuvaaminen on sallittua, ei siis esimerkiksi naapurin pihalta. Tunnistettavia saavat olla. Ongelmia julkaisemisesta voi syntyä, jos kysessä on selkeästi loukkaava tai halventava kuva. Sellaiset saattaisivat olla kunnianloukkauksia, jos asianomainen niistä jutun nostaa. Ehkäpä tuollaiset lupalomakkeet ovat amerikkalaista alkuperää olevaa viimeisen päälle olevaa ylivarautumista mahdollisiin kanteisiin,\nEnnakkotapauksia näistä ei taida olla. Muuten olen sitä mieltä, että kaiken yleisellä paikalla olevan saa kuvata ja julkaista, kunhan niissä olevat ihmiset eivät oksenna, virtsaa tai kuksi. Ja nekin voi julkaista ilman muuta, js henkilöitä ei voi tunnistaa.\nAnonyymi 20 heinäkuuta, 2014 23:00\n"Julkisella paikalla olevien ihmisten kuvaaminen on sallittua, ei siis esimerkiksi naapurin pihalta. Tunnistettavia saavat olla."\nKuvaaminen on sallittua missä vaan, mutta niiden julkaiseminen on sitten ihan toinen asia. On hyvien tapojen mukaista kertoa kuvattavalle missä hänen kuvansa julkaistaan, mutta hyviä tapoja eivät kaikki noudata. Kaikki eivät edes niitä osaa.\nKuvattavalta on hyvä kysyä siksi, että mikäli hän sanoo ettei halua kuvaansa julkaistavan, niin kuvaajan on sitä pyyntöä noudatettava. Tämä koskee kaikkia julkaisuja, myös sosiaalisessa mediassa julkaistuja kuvia.\nKyse ei siis ole ainoastaan "loukkaavasta" julkaisemisesta vaan siitä, että jokaisella ihmisellä on oikeus kieltää kuvansa julkaiseminen, täysin riippumatta julkaisusta tai sen tarkoituksesta.\nMonet kuvaajat eivät myöskään ymmärrä, että voi tietämättään ja tahattomasti aiheuttaa suurta vahinkoa tai haittaa kuvassa olevalle henkilölle kuvan julkaisulla. Ihmisten henkilökohtaiset elämäntilanteet eivät ole useinkaan tiedossa. Perheellä voi olla esim. tilanne jossa yhdelle perheenjäsenelle on annettu lähetymiskielto ja esimerkiksi lasta suojellakseen myös lopun perheen asuinkunta on salainen. Kuva kertoo, missä ollaan.\nOn toisen ihmisen elämän kunnioittamista, että hänestä otettua kuvaa ei julkaista mikäli hän sen kieltää, ja ellei kysy voi joutua myöhemmin vastuuseen mikäli kuvasta on syntynyt ilmeinen haitta henkilön elämään.\nKun sanot Riku, joka vielä itse esiinnyt pseudonyyminä, että "ennakkotapauksia ei vielä ole" niin et taida tiedä kuinka monia kuvia on pyydetty poistamaan ja jouduttu poistamaan. Etkä tiedä - tai halua käsittää - minkälaista haittaa niistä on syntynyt.\nSinun näkemyksesi mukaan Iineksen persekuvia saa siis julkaista. Eikä hän olisi niistä moksiskaan, vai olisiko sittenkin?\nRiku Riemu 21 heinäkuuta, 2014 00:27\nolen aikaisemminkin huomannut, että nämä herättävät suuria tunteita, purkauksestakin sen olen huomaavani. Ennakkotapauksella tarkoitetaan ja tarkoitin lain voiman saaneita oikeuden päätöksiä.\nEnnen kuin toisin todistetaan, elän käsityksessä, jonka mukaan valokuvien julkaisemista säätelevät yksityisyyden suojaa koskien Henkilötietolaki ja Rikoslain 24 luvussa olevat salakatselupykälät, joissa olennainen on ykstityisen ja yleisen tilan ero.\nMainitsemiasi kuvien poisvetoja varmasti tapahtuu paljon, käsitykseni mukaan median toimijoilla yleensä on nuo korostamasi "hyvät tavat" julkaisutoiminnassaan, eli sen kummemmin tutkimatta tai ihmettelemättä poistavat kuvan, jos se on mahdollista (internet) tai jättävät sen julkaisematta, kun joku kuvauksen kohteena oleva ilmoittaa siitä aiheutuvan hänelle pahaa mieltä tai haittaa.\nToisaalta, jos kieltäytyväisivät, väitän, ettei suurimassa osassa tapauksia tulisi tuomiota oikeudesta, jos tapaus sinne asti vedettäisiin. Ja kaiketi hyvin harvoin vedetään.\nTottakai hyvätapaisuus on ihanne näissäkin asioissa. Lakitupaan joutumista on hyvä välttää, ellei kyse ole jostain syystä merkittävistä asioista. Tahaton vahingon aiheuttaminen kuvilla ei kuitenkaan liene rikos, vai kuinka?\nSellainen tapaus minulle tulee mieleeni, kun paparazzi kuvasi kilpa-autoilijan pussailuhommissa vieraan naisen kanssa, avioeroonkin se taisi johtaa. Mutta mitäs pussaili ulkoilmassa, olisi mennyt yksityisyyden suojan piirissä olevalle paikalle.\nVielä kysyisin, miten pseudonyymiuteni liittyy po. asiaan?\nRiku Riemu 21 heinäkuuta, 2014 01:18\nEnnakkopäätös olisi ollut parempi sana kuin käyttämäni ennakkotapaus.\nRiku Riemu 21 heinäkuuta, 2014 16:55\nEsimerkkini kilpa-autoilijasta oli huono, koska vallakäyttäjien ja ns. julkisuuden henkilöiden yksityisyydensuoja on heikompi kuin muilla kansalaisilla.\nIines 20 heinäkuuta, 2014 21:50\nAnonyymi, Riku on oikeassa minunkin tietojeni mukaan, ja noin sen muistaakseni Kemppinenkin, oikeusoppinut, on selittänyt. Julkisella paikalla saa todella kuvata ihmisiä lupaa kysymättä, anonyymisti ja anonyyminä, ja kuvia saa julkaista. On eri asia, jos ihmisiä halvennetaan kuvissa ja vieläpä nimeltä mainiten.\nKysyin muutamalta luvan, ja yksi kielsi. Kyseessä oli äiti, jonka lapsi istahti parturintuoliin ja oli jonkin verran hämillään tilanteesta. Olisin halunnut ottaa tilanteesta muotokuvan lapsesta - lapsi oli vastustamattoman ilmeikäs. Äiti antoi ensin luvan, mutta sanoin, että haluaisin julkaista kuvan blogissani, internetissä, jolloin äiti epäröiden pudisti päätään. Sanoin, että ymmärrän täysin ja arvostan päätöstä. Toki minua harmittikin, sillä lapsi oli poikkeuksellisen herkkäilmeinen.\nAnonyymi 20 heinäkuuta, 2014 23:02\nHyvin toimittu, sinulla on hyvät tavat.\nIines 21 heinäkuuta, 2014 09:14\nLapsikuvaus olisi yksi suosikkilajini kuvauksessa, samaten henkilökuvaus yleensäkin. Vaan se on juuri tuo, että pitäisi pelata nimillä ja luvilla. Se oikeastaan estää tämän lajin kehittämisen minulta.\nIines 21 heinäkuuta, 2014 09:05\nTunnettu valokuvaaja Pekka Punkari kirjoittaa blogissaan, että kuvaaminen on sallittua julkisilla paikoilla ja kuvan voi julkaista, kun sen esittäminen ei aiheuta haittaa kuvassa esiintyville henkilöille. Punkari on kirjoittanut asioista myös kirjassaan Digikamerakoulu.\nPunkarin mukaan kuvauslupaa ei tarvitse anella ulkona ja paikoissa, jonne ihmisillä on vapaa pääsy. Kuvausvapaus käsittää niin ihmisten kuin julkisten paikkojenkin kuvauksen. Kotirauhan piirissä kuvaus on kiellettyä, kuten Riku alkuun mainitsi. Julkisrauha kieltää kuvaukset työpaikoilla, kouluissa ja paikoissa, jonne ei ole vapaata pääsyä.\nJournalisti.fi-sivulla todetaan sama asia. Yksittäiset henkilöt jopa eivät voi kieltää kuvaamista julkisilla paikoilla journalistien mukaan - toki he ovat asiasta ottaneet tarkan juridisen selon, koska kyseessä on ammattietiikka ja itse työ jota he tekevät.\nVapaa kuvaaminen julkisilla paikoilla perustuu Suomen perustuslakiin, sen toisen luvun 12. §:ään: "Jokaisella on sananvapaus. Sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä." - Kuvat ovat siis "muita viestejä".\nSilti on olemassa ns. hyvä lehtimiestapa tai hyvä kuvaustapa, ja siitä on tuossa jo puhetta. Kuvaaja voi myös kysyä lupaa ja noudattaa sitä, varsinkin harrastajakuvaaja. Mutta voi myös olla noudattamatta, jos haluaa ilmaista kuvillaan jotakin persoonallista, mutta ei toista halventavaa.\nKuunkuiske 21 heinäkuuta, 2014 14:33\nEn lukenut edeltäviä kommentteja niin tarkkaan, että olisin selvillä siitä onko kuvan julkaiseminen - esim. blogissa - laitapeliä ilman lupaa.\nJos kerran ei ole laitonta kuvata vieraita ihmisiä julkisella paikalla - asiallisesti, ilman vahingoittamistarkoitusta - niin logiikkani ei oikein riitä siihen, että miksi kysyit äidiltä lupaa lapsen kuvaamiseen? Ihminen se on lapsikin.\nMinusta olisi epämiellyttävää, jos huomaisin jonkun vieraan ihmisen suuntaavan kameransa minuun. Varmaankin menisin kysymään, että miksi ihmeessä hän kuvaa minua. Enkä siis suostuisi siihen. Tuntuu hiukan erikoiselta väijyä kuvaamassa vieraita ihmisiä; siis kysymättä siihen lupaa.\nIines 21 heinäkuuta, 2014 16:00\nLapsi on erityisessä suojeluksessa, eri tavoin kuin aikuinen. Esimerkiksi koulukuvauksiin tarvitaan huoltajan kirjallinen lupa. Lupa eritellään vieläpä niin, että saako lapsen tietoja julkistaa a) koulun sisäisessä ja b) koulun ulkopuolisessa käytössä.\nVaikka julkisella paikalla saa siis kuvata ihmisiä kenenkään estämättä tai kieltämättä, useimmat kuvaajat noudattavat silti ns. hyviä tapoja.\nTuo väijyminen on rumasti ajateltu! Minusta ihminen on kaunis ja monimuotoinen. Miksi sitä ei saisi kuvata? Joku tekee taidetta siveltimellä, joku kameralla, joku kynällä. Mitä kuvata, ellei ihmistä sellaisenaan? Valioyksilöitä vain?\nIines 21 heinäkuuta, 2014 16:13\nJa vielä. Kyllä julkisella paikalla kuvatun ihmiskuvan julkaiseminen blogissa on ihan laillista laitapeliä. Se kuuluu sanan- ja ilmaisuvapauteen, joka kansalaisella on. On eri asia, jos siis halvennat ja pilkkaat ihmisiä. Jos joku näkee minun kuvissani pilkkaa, se on kyllä katsojan omien korvien välissä.\nKuunkuiske 21 heinäkuuta, 2014 16:46\nSalaa otettu kuva tuntuu ihmisen rajojen ylittämiseltä. Siis silloin, kun hänet voi tunnistaa kuvasta. Vähän sama asia kuin jos joku yllättäisi puskapissiltä. Epämiellyttävää.\nEn puhunut pilkasta kuviesi yhteydessä; ymmärrän kyllä anonyymin viittauksen seksismiin kuvateksteissä. Jäätelömiehen nänni kun nöpötti kylmästä - alimmaisen kuvan rouva on sen verran iällä, että hänen hurja menonsa lienee jotakin muuta kuin ratsastamista.\nIines 21 heinäkuuta, 2014 17:54\nMikä on salaa otettu kuva, kun lähtökohta ei ole siis se, että oikea tapa on anoa lupa julkisella paikalla?\nOtin kuvani avoimesti kameraa kanniskellen ja usein ihmisten edessä seisoen, joiltain silti lupaa kysyen. Joskus tilanne tuli niin ohimenevästi, että ikuistin sen samantien - valokuvaus on usein hetken taidetta. Kuvaaminen on minulle ilo ja tapa esittää jotakin, ihmisestä. En ikuista postikortteja ja kauniita standardeja - rosoisuus ja ruosteen estetiikka on ihmisyyttä ja kiinnostavaa.\nMitä pahaa siinä siis on, kun kuva on käyttöyhteydessään esitetty lämpimin ajatuksin, huumorin keinoin jokuset, mm. taulujen arviointi kanootin perästä tai punapöksyisen naisen tulihousut?\nMitä uutistoimittajan työstä tulisi, jos uutiskuvien joukkokohtauksiin tarvittaisiin lupa jokaiselta kuvassaolijalta? On selvää nyt jo, että kaikenlaisia kuvia ei silti julkaista, esimerkiksi onnettomuuksien uhreista.\nSeksismi? Kyllä se kuitenkin versoaa omista mielikuvista. Voiko joku sanoa yllä olevaa kuvaa seksistisiksi? Kaksi jäätelötötterön imijää ja yksi nöpöttävä nänni? Haloo... Seklsikäs korkeintaan, muttei seksistinen eli sukupuolirasistinen.\nMinusta alakuvan vanhan rouvan "hurja meno" voi olla myös reipasta kävelyä tai hölkkää. Mainittakoon, että komeareitinen nainen oli köydenvetokilpailussa se, joka veti kovimmin ja vei joukkueensa voittoon. Hurjaa menoa reisilihaksia käyttäen.\nAnonyymi 21 heinäkuuta, 2014 18:37\nEn sanonut kuvia seksistisiksi vaan kuvatekstejä.\nUutiskuvaus on asia erikseen ja siinä pätevät omat - varmasti tarkasti määritellyt - lakinsa.\nIines 21 heinäkuuta, 2014 20:26\nEn kyllä osaa nähdä yhtäläisyyttä puskapissakuvan ja yhdenkään yllä olevan kuvan välillä. Kyllä se näiden kuvien "seksimi" tulee lukijan omista kytkennöistä.\nJos tekstejä tarkastelee, ne ovat normaalia kieltä, eivät edes kyseenalaisia. Imeä tötteröä? Mitäs tuossakin on? Kuvassa on kaksi jäätelötötterön imijää, Merja Kyllösen näköinen nainen nauttii kovasti tötteröstä. Miehen tulee vilu? Mikä tuossa on sukupuolirasistista? Nännin nöpötyskö?\nUutiskuvauksessa pätevät samat sananvapauslait kuin valokuvaamisessa julkisella paikoilla ja kuvien julkaisemisessa. Ei siinä ole erillislakia.\nAnonyymi 21 heinäkuuta, 2014 20:54\nPuskapissi oli minulta huono vertaus, koska siitä voi vetää helposti yhteyden seksuaalisuuteen, mikä ei ollut tarkoitus. Yhtä hyvin olisin voinut sanoa, että tuntuisi kurjalta jäädä kiinni esim. kaivamasta nenää tai pieraisemasta - yhtä kurjalta kuin että löytäisi naamataulunsa esim. Iineksen blogista ilman, että olisi kysytty lupaa kuvan ottamiseen.\nAiemmin kommentoit minulle jotakin kuvissa olijoiden lihavuudesta tai kuvauksellsiuudesta. En missään kohtaa sanonut, että heissä kuvauskohteina olisi ollut jotakin "vikaa". Se tulkinta, että vain hyvin "kauniita" ihmisiä saisi kuvata, tuli sinun omasta päästäsi.\nAnonyymi 21 heinäkuuta, 2014 21:06\nEi kun siis se kommentti ei ollutkaan minulle...\nAnonyymi 21 heinäkuuta, 2014 16:46\nTaidat olla Iines normaali-ihmisten paparassi?\nAnna Amnell 21 heinäkuuta, 2014 17:35\nUseimmat kuvista hauskoja. Pari kuvaa on sopivaisuuden rajoilla. Parhaiten eron tajuaa, kun kuvittelee, miltä tuntuisi olla itse näissä kuvissa. Hyvää kesää!\nIines 21 heinäkuuta, 2014 20:34\nMinusta tuo on huono lähtökohta valokuvaukselle, että miettii, mikä on sopivaa. Tällä rajauksella ei synny hyvää kirjallisuutta, ei hyvää maalaustaidetta, ei hyviä valokuvia.\nHyvä taide voi - ja sen jopa tulee - myös hätkäyttää ja olla sopimatonta, kunhan ei riko lakia.\nMinä en ymmärrä, miksi on sopimatonta olla lihava ja kurvikas tai imeä tötteröä niin että nänni nöpöttää.\nAnna Amnell 23 heinäkuuta, 2014 16:09\nIines, kuvasi eivät todellakaan riko lakia. Aikoinaan kyselin professori Kemppiselta myös sitä, miten ihmistä saa kuvata. Sääntö oli, että ei saa asettaa kuvattavaa noloon tai häpeälliseen asemaan kuvalla - mutta sitähän lehtikuvatkin tekevät julkisuuden henkilösitä usein. Sitten ovat hyvat tavat, joita netissä pitäisi noudattaa.\nMinusta koko asia on hankala. Sen vuoksi en yleensä kuvaa paljon ollenkaan ihmisiä.\nTaidekuvissa voi olla karua realismia. Jos henkilö ei ole julkisuuden henkilö, mielestäni sellaiseen pitäisi pyytää lupa. Olen pyytänyt muutenkin lupaa saada kuvata joku henkilö, jolla on erityinen asu tms. Harva kieltää.\nNythän on postmoderni ajattelu saanut valtaa, ajatellaan, ettei ole mitään oikeaa tai väärää. Romaanisa voidaan täysin "vääristellä" todellisen henkilön elämä. Luin juuri Kemppisen blogista, että kuolleella henkilöllä ei ole suojaa, vaikka omaiset saattavatkin yrittää valittaa kunnianloukkauksesta. Mutta ei se kivalta tunnu, että ihminen menettää täysin identitettinsä taiteen vuoksi. Uskon, että näitä asioita pohditaan monista näkökulmista. Ainakin olet kuvillasi tuonut tämän aiheen taas esille, vaikka ottamasi kuvat ovat hyvin kilttejä verrattuna siihen, mitä tehdään.\nIines 23 heinäkuuta, 2014 16:22\nAnna, pääsääntö on minullakin ihmiskuvauksessa luvan kysyntä, jos vain mahdollista - lasten vanhemmilta luvan kysyminen on ehdotonta, aina.\nisoissa joukkotilaisuuksissa on kuitenkin sellainen meno ja meininkin ja jatkuva liike, että siellä on jopa mahdotonta juosta ihmisten perässä tungoksessa. Ja joskus tilanteet vain tulevat nopeasti eteen, jolloin luvan pyynti jää. Tällöin on vain katsottava, että kuvaa käytetään laillisesti ja hyvässä tarkoituksessa.\nMuistelen itsekin lukeneeni nuo Kemppisen ohjeet, ja niihin juuri vetosinkin.\nAnonyymi 21 heinäkuuta, 2014 17:57\nNo kuvitelkaapa kahteen alimmaiseen kuvaan sama teksti, mutta tummaihoinen nainen. Jo syntyisi huuto rasismista, ja Iineksen puolustelu tuntuisi alentuvalta: "- - miten rakastettava on ihminen virheineenkin, jopa koreilunhaluineenkin." Entä mitä joutuu selittelemään naisystävälleen mies, joka istuu kampaajan käsittelyssä? Hän on siinä esimerkkinä, kuvituskuvana, miehistä, jotka tuijottavat nuorta tyttöä ja nauttivat kampaajanaisen kosketuksesta. - Julkisella paikalla otetut, neutraalit kuvat ovat OK, mutta tässä kuviin on liitetty tulkitseva teksti, jolla ei ole todellisuudessa mitään tekemistä kuvissa esiintyvien, selvästi tunnistettavien yksityishenkilöiden kanssa. Samalla tavalla teksti erikseen olisi neutraali, mutta todellisten yksityishenkilöiden ja kuvitteellisen tekstin yhdistäminen, niiden muodostama tulkinnallinen kokonaisuus, on minusta tässä se ongelma yksityishenkilön kannalta.\nIines 21 heinäkuuta, 2014 20:46\nAnonyymi, miten tummaihoisuus voisi olla jonkun kytkennöissä "virhe"? En osaa ajatella, että joku kytkee asioita noin.\nTuon parturissa istuneen miehen puoliso muuten seisoi vieressäni kuvauksen ajan. Juuri heidän lapsensa olisin halunnut kuvata.\nKuvatekstit ovat tietysti fiktiota, ja siihen on toki kirjoittajalla lupa - anonyymien kuvien anonyymiin tulkintaan.\nmikis 21 heinäkuuta, 2014 18:07\nValokuvauksesta en tiedä kun minulla ei ole ollut kameraa enkä (ilmeisesti sen takia) ole ketään kuvannut. Joskus olen peilin edessä alasti katsonut ”selfietäni” – ja harmitellut erästä pientä yksityiskohtaa, mutta ei siitäkään kuvaa muistoksi oo jäänyt. Jäänyt on vain muisto. (Kun se kerran erehtyi jäämään farkkujeni vetoketjun väliin. Autsch.)\nNyt katselen kiikarilla Asuntomessulla kävijöitä. Minulla on niin hyvä kiikari että ihmiset tulevat n. kahden metrin päähän minusta. (Välillä meinaan ihan väkisin tervehtiä heitä, etenkin tyttöjä, mutta sitten tajuan että he ovatkin n. 200 metrin päässä minusta.) Mutta olen ottanut asioista selvää (tosin vain itseltäni) että ei tämä salakatselua ole. Päinvastoin. He ovat yleisellä paikalla ja minä kotonani, parvekkeellani. Eli jos joku noista Messuilla harhailevasta ihmisistä kiikaroisi MINUA, hän syyllistyisi kotirauhani rikkomiseen! (Tosin minua saa minun puolestani tuijotella vaikka kaukoputkella. - Joo.\nEnkä minä kiikaroi noita messulla käyviä (oi Kyrie Eleison ) millään lailla pahansuovasti! Jos joku ihminen, joka itse on pullollaan pahansuopuutta, ajattelee niin, niin hänellä on sahanpuruja omassa päässään. No, totta kai kiikarini ”zoomaus” välillä lukittuu akkojen ns. etumuksiin ja/tai ns. takamuksiin... riippuen siitä mistä päin he tulevat, niin... voin puolustuksekseni sanoa että tämän kiikarin tarkkuutta/terävyyttä on välillä vähän vaikea modifioida. Mutta oikeasti katselen ihmisten kävelytyyliä, etenkin helteellä. (Koska koko ajan on ollut helle.) Minulla on jo nyt aivan uskomaton aineisto ko. asiasta. Ettekö muka usko? En itsekään uskoisi jos te tällaista puhuisitte, mutta minulla on kohta 40.000 ihmisen näyttö siitä miten heidän jalkansa vievät heidän kroppaansa. (Ja älkää tulko mulle väittää että olen väärässä, ite ootte.)\nMuita arvioita (alustavan karkeita vasta) messuvieraista: niistä on\n29,7 % nais ja miespareja.\n25,6 % nais ja naispareja.\n20,1 % perhe (johon kuuluu lapsi/-a).\n10,7 % kolme naista.\n9,4 % yksi nainen.\n2,6 % kaksi tai useampi (usein 4) miestä.\n1,1 % yksi mies.\n0,8 % sukupuoli tuntematon.\nPs. Luvut täsmentyvät kunhan saan käyttööni Eino Poutiaisen perikunnan omistaman rognoosi-aggregaatin. Nyt se on lainassa Kiuruveden pop-vestivaaleilla.\nmikis 21 heinäkuuta, 2014 18:41\nYhden asian tunnustan teille. Se ei teille tärkeä ole, ei se minullekaan ole, mutta Totuudelle... "Totuudelle minä olen vihainen kuin Keripukki", sanoi Juhani romaanissa '7 alastalolaista veljestä'. (Tai en ole varma siteerasinko Juhania ihan sanatarkasti. Vaan väliäkös silläkään. Koska kumminkin käsitätte asiat omien käsitystenne mukaan. Mutta..\nen dokaa niin paljoa kuin annan ymmärtää (hah hahhah, te hörähdätte nauramaan, kuin viriilit oriit/otillaan olevat tammat: niinhän kaikki alkoholistit sanovat) mutta, jos niin olisi, olisin jo kuollut. Ja jos olisin kuollut - ja myös absolutistit kuolevat! - niin enhän minä näitä kommentteja enää kirjoittelisi? M.o.t.\nKirjoittelisin korkeintaan testamentteja.\n(on turhan pitkä sketsi)\nChar 21 heinäkuuta, 2014 18:44\nNo täälläpä oli taas kiinnostava aihe!\nItse en ottaisi noin selkeästi potretteja kenestäkään kysymättä, vaikka kuinka on laillista. - Itse en halua itsestäni kuvia nettiin, enkä viihdelehtiin, olivatpa ne minkälaisia hyvänsä.\nJoukkokohtausten kuvaaminen uutisiin on vähän eri; tässä oli nyt selkeitä zoomauksia yksilöihin, kuvateksteineen.\nOn totta että kotona ei saa kuvata ilman lupaa - esim yksityisautoissa sen sijaan saa. Tämänkin opin taannoisessa ns julkkisten jupakassa, jossa käsiteltiin kuvaamisen oikeutta ja sen rajoittamista. - Kännykkäkamerat ja netti selkeästi sotkevat myös ihmisten käsityksiä laillisen rajoista.\nPari vuotta sitten Maikkarin silloisilla nettisivuilla ehdotettiin seksielämän piristystä aktin kuvaamisella, tarvittaessa salaa. Otin yhteyttä toimituspäällikköön, vaadin tietty tekstiä muutettavaksi niin, että selkeästi käy ilmi salakuvaamisen laittomuus. - Teksti muuttui alle tunnissa ehdottamakseni.\nMinulle yksityisyys ja oma tila, ja oikeus vaikuttaa siihen, mitä minusta sanotaan ja missä, ovat niin tärkeitä, että jos ei ole pakottavaa syytä kuvata minua ilman lupaa, en totta vie tahdo että sitä tehdään!\nLakiin ja Oikeuteen vetoaminen on aiheen vieressä: puhun siitä mikä on Oikeudenmukaista ja Reilua! Ja siitä, mikä kunnioittaa ihmisen yksityisyyttä myös julkisilla paikoilla.\nEi ole oikein että ketään saa kyttäillä kameran kanssa ja kuvailla, jos se raasu ilmestyy ihmisten ilmoille! - Viittaan lähestymiskieltoa vaatineeseen exään. - Lain ja oikeuden mukaan se ois voinut kuvata mua joka jumalan kauppareissulla, ja käyttää kuvia ties sun mihin.\nIines, otat upeita kuvia, mutta näistä yksilöotoksista ja niiden ottamisen sopivaisuudesta, julkaisemisesta puhumattakaan, olen eri mieltä.\nYmmärrän, että puolustat mielestäsi sananvapautta, mutta onko se oikeasti tärkeämpi asia kuin tavallisten lomailijoiden oikeus saada viettää rauhassa kesäpäivää mukavassa tapahtumassa, ilman että yllättäen löytää itsensä netissä? Kommenttien kera?\nChar 21 heinäkuuta, 2014 18:48\nViittaan siis siihen, että sen kuriin paneminen, edes osittain, vaati sitä kieltoa.\nSitä paitsi, kun kuvat tai videot ovat netissä, ne ovat jo ladattuina ties sun minne. Jälkikäteen tehty poistaminen ei muuta mitään muuta kuin uusia latauksia.\nIines 21 heinäkuuta, 2014 21:08\nYmmärrän tämän näkökulman. Tavallaan olen jopa samaa mieltä.\nOn kuitenkin niin, että halu ilmaista asioita on voimakas. Valokuvassa haluan pysäyttää ihmisen semmoisenaan, ilman poseerausta, joka tulee samantien, jos pyytää luvan. Ei semmoinen kuvaus kiinnosta. Sehän on vain teeskentelyn jäljennös.\nAnonyymi 21 heinäkuuta, 2014 21:11\nOsasit, Char, ilmaista asian selkeämmin kuin minä koskaan olisin osannut. Täysin samoilla linjoilla siis!\nAnonyymi 21 heinäkuuta, 2014 21:13\nSilloin menee metsään, jos halu ilmaisuun ylittää ihmisen itsemääräämisoikeuden rajat. Olkoonkin vaan sitten kuinka "elävää elämää".\nIines 21 heinäkuuta, 2014 22:09\nNiin, siis yksityinen ihminen ei voi estää kuvaamista julkisella paikalla. Ihmisten kuvaaminen on salllittua.\nOn kuitenkin niin, että kuvaajat ovat hyvätapaisia ihmisiä Suomessa. Jos joku kieltää, se on selvä merkki ja sitä noudatetaan tietenkin. Julkisella paikalla olo on julkista, ja minusta se vasta salakähmäinen on, joka pakoilee kuvaamista. Mitä hän pelkää? Miksi häntä ei saisi näkyä kuvassa?\nMieleen tulee uskonlahkon johtaja Alma Kartano, josta saatiin ainoa valokuva ruumisarkussa.\nRiku Riemu 21 heinäkuuta, 2014 19:47\nMusta yksilön oikeudet ovat tärkeintä, mitä maailmassa on. Eikä yksilön oikeuksista todellakaan tärkeintä ole se, onko hyvä yhteisön jäsen vai ei. Musta ei ikinä saa ottaa kuvia, joista todellinen nerouteni ja filmitähtimäisyyteni kuvastu oikealla lailla. Profiilikuvani on täyrellinen, siitä ne näkyvät. Jos joku rähmäkäpälä pääsis kuvan ottaan, hakkaisin sen varmaan, tai ainakin kysyisin, miksi olet noin sopimaton ja ilkeä.\nIines 21 heinäkuuta, 2014 21:12\nMää oon niin samaa miältä kuin sääkin Riku. Mää en ikinä mee kuvaan, ellei mun tukka oo pesty ja koholla, miel. tyvikohotus kampaajalla. Ja vasen profiili on parempi, että ei oikeelta pualelta, kiitos. Ja kattokaa, ettei kaksoisleuka näy ja maha. Mää haluan vetää vattaa littuun, et näyttää paremmalta. Eikä mielellään suoraan aurinkoon, ettei silmärypyt näy.\nRiku Riemu 21 heinäkuuta, 2014 19:54\nLait eivät ole tärkeitä, koska mulla on vain tämä itteminä, jota yritän suojella vääriltä ja ilkeämielisiltä tulkinnoilta. Kö mää oon ihminen, inehmo ja mää, minä.\nRiku Riemu 21 heinäkuuta, 2014 20:24\nOikeasti miinusta Iineksen kuvat ovat tässä kauneimmillaan, juuri sellaisena kuin ihminen on rakastettavimmillaan. Te seksistit tykkäätte sellaisista Gloria-kuvista, joissa ollaan hoikkia ja fiksun näköisiä. Eläköön ihminen, muovinukkejen ja missi-ihanteiden sijaan!\nmikis 21 heinäkuuta, 2014 20:55\nEi se on niin... onpas... eipäs o... onpas... ei varmaan oo...\nVittu, tee otte kun lapsia! Hiekkalaatikolla.\nJos mulla olis kamera, ja ottaisin kuvia ihmisistä, en miettisi sitä että onko se sallittua vai eikö se ole sallittua vai onko se sallittua vai eikö se ole sallittua? Vaan soittaisin jollekin pätevälle ihmiselle, esim. jollekin Korkeimman Oikeuden jäsenelle, joita muuten on 18 kpl:etta, ja kysyisin. - Sen jälkeen näpsisin kuvia.\nIines 21 heinäkuuta, 2014 21:16\nNo kun se korkein auktoriteetti on sanonut blogissaan tuon, mikä on sanottu tässä keskustelussa: kuvaaminen julkisella paikalla lupia kyselemättä on sallittua, samoin julkaiseminen. Tämän takaa sanan- ja ilmaisuvapaus. Mikä tässä on vaikea ymmärtää.\nmikis 22 heinäkuuta, 2014 01:30\nKemppinenkö? Kuule, ei hän ole "korkein auktoriteetti".\nAnonyymi 21 heinäkuuta, 2014 21:29\nKyllä jokainen saa näpsiä kuvia, mutta eri asia on, julkaiseeko niitä netissä. Esimerkiksi Viestinnän keskusliitto toteaa: Kaikkea mitä saa kuvata ei saa julkaista. Myös julkisella paikalla otetun kuvan julkaiseminen voi loukata henkilön yksityiselämää tai\noikeutta omaan kuvaan.\nIines 21 heinäkuuta, 2014 21:39\nTämä on selvää. Loukkaus täytyy kuitenkin pystyä todistamaan, eli loukkauksen tulee olla tartkoituksellinen ja ilmeinen.\nEi se, että kuvaa lihavan naisen kurvit, ole loukkaus - kulkeehan nainen avoimesti julkisella paikalla punaisissa housuissaan ja muodot paljastavassa paidassaan. Mitä ihmeen loukkaavaa siinä on - minusta lihavakin saa kulkea ja olla oma itsensä. Enkä osaa nähdä siinä pahaa, että vanhan naisen reisilihas on kauniin lihaksikas. Millä tavalla se on loukkaus?\nKun nämä kaikki "loukkaukset" ja "seksismit" käy läpi, jää tyhjää käteen ja oikea loukkauskohde löytyy: lukijan tai katsojan omien korvien väli.\nRiku Riemu 21 heinäkuuta, 2014 21:52\nMedia-väen oman piiperrysseuran ja moraalinvartijoiden seuran, Julkisen Sanan neuvoston, omituiset säännelmät eivät kaiketi kosketa meitä ihmisiä?\nHaistakaa nyt haaranne toimittajat, teidän juttunne liian usein ovat romaanikirjailijoilijoilta lainattuja vedätyksiä.\nIines 21 heinäkuuta, 2014 21:32\nEn halua puolustaa itseäni, vaan kuviani, oikeutta ilmaista kuvilla asioita, joita pidän tärkeänä. En ole koskaan välittänyt asetelluista kuvista, enkä siitä, että annetaan lupa ja otetaan kuva. Se tappaa valokuvataiteen.\nValokuvan voima on ohikiitävän hetken vangitseminen, tunnelman välittäminen. Ei hetkeä voi muokata eikä voi valita niin, että juuri tietty hetki on kuvattava. Tai toki voi, mutta tällöin kyseessä on hengetön hääkuva tai stilisioitu postikortti.\nValokuvaus ei siis ole halutun todellisuuden jäljentämistä, vaan samanlaista uuden luomista kuin paraskin sana- tai maalaustaide. Se ei asetu haluttuun kuosiin, vaan kulkee omia polkujaan ja näyttää mitä näytettävissä on.\nAnonyymi 21 heinäkuuta, 2014 22:07\nKuvan kohde saattaisi pitää tärkeänä, että hän saa kuljeskella omissa ajatuksissaan ilman pelkoa, että joku kuvaa häntä ja vielä julkaisee kuvan. Mikä sinä olet määrittelemään, että sinun oikeutesi menee ihmisen yksityisyyden oikeuden yli?\nTuollainen näkymä - ihmisiä kesässä - kohtaa ihmisen missä tahansa. En näe siinä taiteellista, dokumentoimisen arvoista. Jokaisella on silmät päässään ja jokainen voi nähdä vastaavaa joka päivä ihmisten ilmoilla liikkuessaan - elämän taidetta, joka uusiutuu joka hetki.\nmikis 21 heinäkuuta, 2014 21:44\nIhan turha on asioita kysyä, esimerkiksi tämmöisiä asioita, joltain oikeustieteen kandidaatin sihteerin apulaisen juoksupojalta; en minä sitä tarkoita etteikö hän olisi oikeassa. En! Mutta hän ei ole vastuussa siitä, mitä vastaa. Ja minä uskon vain ihmisiin jotka ovat vastuussa sanomisistaan.\nSama se on reklamoinnin suhteen. Järjetöntä sinun on haukkua myyjiä jos tuote minkä ostit on paskaa; yhtä järjetöntä on haukkua hankintäpäällikön sihteeriä ko. asiasta: sinun pitää päästä hankintapäällikön kanssa puheisiin. Väliportaiden kanssa juttelu on ajan hukkaa.\nKerran (olen kertonut tämän ennen mutta kertaushan ei kellekkään tee opin kannalta pahaa) minulle DNA:n myyjät myivät edullisen mokkulan. Hitsi, kuukausimaksu oli yli puolet vähemmän kuin Soneran liittymän - jonka tietysti siinä innoissani irtisanoin. Sitä paitsi mokkula oli, etenkin teoriassa, puolet nopeampi kuin tämä Soneran "nuhainen mopo"...\nNo, menin kotiini, asensin mokkulan, ja otin yhteyttä Internettiin. Ei se yhteys tietysti heti tullut... tiedän toki tämän, vanha IBM:n guru... eikä kyllä sen jälkeenkään tullut... Olen silti sitkeä kuin Sisu-pastilli, ja yritin ja yritin. Lopulta uuvahdin. Mutta ei uuvahdustakaan kestänyt kuin aikansa. Otin yhteyttä DNA:n puhelinpalveluun, ja voi Ihme, pääsin alle 2den tunnin jonotuksen puhelinneuvojagurutytön kanssa keskustelemaan. Käytiin läpi kaikki mahdolliset asetukset - nekin jotka hän esitti väärin ja minä korjasin - hän sanoi "ai, tätä mä tarkoitinkin" - mutta ei saatu mun vemplettäni toimintakykyiseksi. Ei millään! vaikka kuinka kaksin käsin yritettiin! - Tyttökin luovutti.\nMarssiin myymälään josta tämän DNA:n mokkulan olin ostanut. (Ja samalla sitoutunut, allekirjoituksellani olemaan DNA:n asiakas seuraavat 24 kk:tta.) Iskin Mokkulan tiskiin ja sanoin että puran tämän sopimuksen. Myyjät - mies ja nainen - katsoivat toisiinsa ja sanoivat "ei sitä noin vaan voi purkaa". (En halua jaaritella: siinä tosiaan keskusteltiin piiiiiitkän aikaa voiko sitä purkaa. Vai ei. Ja minun argumenttini "se ei toimi" ei muka merkinnyt mitään. Minä vittuunnuin.) Kun minä vittuunnun, ei minua mikä pidättele (paitsi Tarja, joskus). Kysyin heiltä näiltä myyjiltä että "kuka tämän sopimuksen pystyy purkamaan?". He supattelivat vähän aikaa keskenään. En minä siitäkään tykännyt. Sitten karjaisin että "antakaa mulle teidän pääjohtajanne sähköpostiosoite niin minä kirjoitan hänelle". He säikähtivät niin paljon, että antoivat; neuvoivat minua vain että "teidän kannattaa tuoda Hänelle tässä esiin se että yrititte oman huoltomme neuvojan kanssa pyrkiä ratkaisemaan ongelmaa. mutta ette kumminkaan siihen pystyneet". - Arvaa noudatinko heidän neuvojaan? Vitut! Kirjoitin hra Pääjohtajan sähköpostiosoiteeseen (selaa muistiinpanojaa. joo. en mä löydä alkuperäistekstiä mutta se oli jotain, että:\n"olen kamppaillut Teidän mokkulanne kanssa nyt kohta viikon verran. ja menettänyt sen aikana rahan lisäksi myös aikaani. jos te meinaatte lähettää mulle tästä kaikesta laskun, minä lähetän Teille paljon isomman laskun. ja jollette Te huoli tätä mokkulaanne takaisin, niin minä isken sen lähimmän kulkukoiran perseeseen. Ja jos Teillä sen jälkeen on soiteltavaa mulle, soitelkaa sille koiralle."\nKunnioitettavasti: Mikis X\nVittu, sähköpostiin kopsahti seuraavana aamuna viesti että "DNAlla tehdyn päätöksen mukaan kimppa voidaan purkaa".\nIines 21 heinäkuuta, 2014 22:42\nKun Dna:n mokkulani meni rikki, menin liikkeeseen pyytämään uutta mokkulaa. Minulla oli joku ihme Helppo-turva, 3 e/kk, jonka piti korvata rikki menneet mokkulat. Helppo-turva ei kuitenkaan korvaa kuin itsestään poksahtaneet, ja minun oli pudonnut lattialle.\nLuulin sitten, että saan tilalle uuden samanlaisen mokkulan, mutta ei, he pakkomyivät minulle uuden wlan-mokkulan, lähes 200 euroa, ja uusivat lisäksi voimassa olleen sopimuksen jatkumaan taas kaksi vuotta eteenpäin.\nMokkulaan olen kuitenkin tyytyväinen, sillä se on siis langaton, ja sillä voi olla 7 yhtaikaa netissä.\nmikis 21 heinäkuuta, 2014 22:00\nSaatana, aina pitää selittää. Ihmisille pitää selittää kamalan yksinkertaisia asioita. (käy kuumana) Jotka on selviä kuin pläkki. Eli pläkkipelti. (alkaa äkkiä jäähtymään)\nJoo, mä oon joskus vähän kiukkuinen ihminen. Mutta en niinkään ihmisille minä niinkään kiukkuile vaan asioille jotka heidän takanaan on. - Toisaalta, lepyn myös äkkiä - näinhän kaikki muutkin vittumaisesti käyttäytyvät ihmiset sanoo. (kun etsivät myötätuntoa). - Mua oikeasti hävettää mut.\nAnonyymi 21 heinäkuuta, 2014 22:11\nPointti ei ole siinä, että kuvaako kurveja tai kurvittomuutta vaan ihmisen oikeudesta yksityisyyteen.\nAnkea on maailma, jossa ei saa rauhassa omiin ajatuksiinsa vajonneena kuljeskella edes kauniina kesäpäivänä siinä pelossa, että kohta joku tulee, nappaa valokuvan ja vielä julkaisee sen jossakin.\nNuo kesäkuvat ovat niin arkipäivästä näkymää, elämää kauneimmillaan, että ei niiden dokumentoimisessa ole edes mitään taiteellista. Sen kuin menee ovesta pihalle ja katselee maailmaa niin näkee vastaavaa joka päivä. Siis jos on silmät päässä ja halu nähdä.\nMiksi elävää elämää edes pitäisi dokumentoida? Sitä en ymmärrä. Elämä on tässä ja nyt joka hetki.\nAnonyymi 21 heinäkuuta, 2014 22:13\nJaaha, se edellinen kommentti kuitenkin ilmaantuikin näkyviin, joten yllä oleva on melkein toistoa.\nIines 21 heinäkuuta, 2014 22:20\nKuulepas Kuunkuiske, samaa voisin kysyä sinulta. Miksi sinä leikkaat kirjoista haluamiasi kauniina pitämiäsi lauseita ja tuot ne näytille internetiin? Eikö jokainen niitä lue itse kirjoistaan?\nNoh, minä en kuitenkaan kysy, sillä ymmärrän poimintasi. Toivon vain, että osaisit soveltaa tuon saman ajatuspohjan toisiinkin ihmisiin.\nIines 21 heinäkuuta, 2014 22:27\nKuunkuiske, puhut ihmisen itsemääräämisoikeudesta ja oikeudesta yksityisyyteen.\nTässä on kuitenkin puhe julkisella alueella oleilusta, jolla on yleistä menoa ja ilmaisia julkisia tapahtumia. Oikeus yksityisyyteen on aika hankala asia toreilla ja turuilla.\nmikis 21 heinäkuuta, 2014 23:54\nKuunkuiske, mun musta mielitiettyni,\nen usko että jokaisen oven takana jonka avaat,\njoka näppää susta kuvan?\nSinuna kävelisin, täynnä suloutta kuin aina,\npolkuja minne mielesi tahtoo.\n(Ps. Tykkään mielipiteistäsi kuin hullu kissa kylmästä puurosta!)\nmikis 22 heinäkuuta, 2014 00:19\nVoi olla, ja varmaan niin onkin, että minut ymmärretään väärin.\nMutta mun mielestä "kuunkuiskeella" on mielipiteitä.\nmikis 22 heinäkuuta, 2014 01:44\n"musta" tarkoittaa mustatukkaista.\nKoska, "yö on synkkä, hiilenmusta,\nsiinäkin soi kaipausta, blues..."\nAnonyymi 22 heinäkuuta, 2014 10:37\nIines, ensinnäkään en enää kirjoita niitä lauseita ylös! ;)\nMielestäsi kai teet noilla kuvilla kunniaa ihmisille. Tahtomattaan kuvan kohteeksi joutunut saattaa kylläkin tuntea tulleensa hyväksikäytetyksi. Minusta häntä on käytetty hyväksi ja itsemäärämisoikeus on ylitetty "taiteen" nimissä. Taide lainausmerkeissä siksi, kun kuvat ovat juuri niin arkipäiväisiä, jollaisena elämä näyttäytyy kenen tahansa silmään. En näe niissä mitään luovaa. Sori siitä.\nTapsa tai joku taisi mainita kampaajanapulaisen. Herkkiksen näköinen tyttö, suloinen, ujohko. Näen herkkiksiä sulottaria tänäänkin, kun astun ovesta pihalle. En katsele heitä kameran kautta vaan silmästä silmään.\nIines 22 heinäkuuta, 2014 14:41\nNo, minulle ei riitä ehkä pelkkä oma katsominen. Haluan välittää jotakin muillekin. Väittäisin, että ylipäänsä ilmaisun motiivista syntyy taide. Taide taas ei synny ilman motiivia, ilmaisunhalua. Toisilla on tarve ilmaista, toisilla ei.\nKameran kautta ei voi katsoa, ellei osaa katsoa omilla silmillä. En ymmärrä, miten valokuvaaminen olisi pois reaalisesta elämästä. Jos ajattelet näin, sinun täytyy olla penseä muillekin taiteille, muillekin ilmaisumuodoille.\nTapsa 21 heinäkuuta, 2014 22:52\nLaki-, vapaus- ja moraalikeskusteluun en ota kantaa, mutta tuo ensimmäinen kuva on taidetta. Luulin sitä ensin maalaukseksi nimeltä "Kampaajan apulainen katselee kaukaisuuteen", mutta valokuva se kai on? Siinä on kaikki täydellistä.\nIines 21 heinäkuuta, 2014 23:06\nValokuva se on, ja aika tummaksi valotettu ja pientä siveltimenjälkeä lisätty. Mitään ei ole kuitenkaan muutettu, poistettu tai rikottu, eli kuva on aito tapahtuma minun silmilläni katsottuna. Tyttökin on kampaajanapulainen.\nmikis 22 heinäkuuta, 2014 00:02\nKuvat kertovat totuuden. Kuvat valehtelevat. (Enkä minä tarkoita kuvia jotka on lavastettu; nehän ei tietenkään ole totta. Eli eivät valehtele.)\nMinä en siis kerta kaikkiaan ymmärrä mitä te kiihkoilette? Jos ihmisistä ei saa ottaa kuvia, älkää ottako, jos saa, niin ottakaa tai olkaa ottamatta? Mikä tässä nyt niin vaikeaa on - kuten nokkasiilimäinen iineskin jo ehti todeta?\nSiitä huolimatta olette yksinkertaisia kuin lankarullat, ei sille mitään mahda.\nAnnaY 22 heinäkuuta, 2014 07:04\nJa mie toivon koko sydämestäni, että en riipputisseineni ja jenkkakahvoineni osu koskaan sellaiselle julkiselle paikalle, jossa olen vaarassa joutua taiteellisesti kohdelluksi. Minusta sanan- ja taiteilijanvapaus sellaisessa tilanteessa rikkoo oikeuttani kulkea turuilla ja toreilla tulematta kuvatuksi ja varustetuksi kuvatekstein.\nPidän kuvistasi Iines, mutta olen Kuunkuiskeen ja Charin kanssa samoilla linjoilla ja kysynkin, kumman ihmisen vapaus on tärkeämpää kuvaajan vai kuvattavan?\nAjattelen (pitkin hampain) niin, että kuvata voi, koska laki!\nMutta kuvan ottamisen jälkeen olisi syytä kysyä kuvatulta sopiiko, että julkaisen kuvasi blogissa/kuvapankissa/tms... niinkuin ymmärtääkseni toki teitkin.\nOnnekseni kuvaan itse vain maisemia.\nAnonyymi 22 heinäkuuta, 2014 07:07\nHassua, että Iines vetoaa juuri lakiin, vaikkei ole lainoppinut. Henkilötietosuojalain mukaan julkisellakin paikalla otettu kuva, joka on rajattu yksittäiseen, helposti tunnistettavaan ihmiseen, on lain tarkoittama henkilötieto. Tässä vielä kuvaan liitetään henkilötieto, joka tekstissä mainitaan faktaksi, eli kuvattavan toimi (kampaajan apulainen). Henkilön tietosuojaa on rikottu.\nIines 22 heinäkuuta, 2014 08:01\nKampaajan apulainen on minun tarinaani. Oikeasti hän ei tarttunut kampaan tai saksiin kertaakaan. Hän voisi hyvinkin olla kampaajan ystävätär, joka oli tullut mukaan kihahduspäiville, seuraksi ja korkeintaan ojentamaan jotakin tarviketta.\nAnonyymi 22 heinäkuuta, 2014 07:10\nKorjaus: tekstissä mainitaan -> kommentissa vahvistetaan\nIines 22 heinäkuuta, 2014 08:05\nAnna, ymmärrän kantasi - samoin Kuunkuiskeen ja Charin ja varmaan valtaosan ihmisistä - enkä ajattele, että olette väärässä ja minä oikeassa. Jokaisella on oikeus omiin toiveisiinsa ja ajatuksiinsa, jotka koskevat itseä. Ne ovat hyvin inhimillisiä ja yleisiä. Minä olen teidän kannaltanne ajateltuna hyvin väärässä.\nTässä mennään kuitenkin, kun asia ajatellaan isompana kokonaisuutena, aika syvälle taiteisiin jos lähdetään siitä, että esimerkiksi Riikka Ala-Harja on kuvannut teoksessaan Maihinnousu tunnistettavasti sisarensa kuolemansairasta lasta, tai kuka tahansa kirjailija tai taiteilija kuvatessaan epämääräisiä ja jopa rumia hahmojaan realistisesti tai huumorin keinoin.\nJos vain yksi näkemys, se millaisena kukin haluaa itsensä nähtävän, olisi hyväksyttyä, ei maailmassa voisi puhua taiteista ollenkaan. En yritä tällä sanoa, että kuvani olisivat taidetta, sillä olen jonkin verran tyytyväinen vain ylimpään kuvaan, josta joku muukin piti. Mutta siis esittävässä ilmaisussa on ja saa olla mukana ja täytyykin olla esittäjän omaa näkemystä ja tulkintaa.\nKun kuvataan yleisellä paikalla, liikutaan yleiselllä paikalla, katseiden ristitulessa alttiina myös arvostelulle. Kuva ei arvostele yhtään enempää kuin vastaantulijan katse. Miksi katse ei sitten loukkaa ketään? Vai loukkaako jo sekin? Onko teillä niin huono itsetunto, että kuvittelette lihavan ihmisen kuvan olevan automaattisesti pilkkaa? Minusta se ei ole.\nIhminen, joka ei esitä, siis naamionsa takana oleva ihminen on kiinnostava. En suostu edelleenkään ottamaan kuvia, johon ihmiset pynttäytyvät ja ottavat tietyn ilmeen ja nostavat leukansa ylös. Ottakaa te ne kuvat. Tai koettakaa kieltää kuvaaminen julkisella paikalla niin kuin Pohjois-Koreassa.\nAnnaY 22 heinäkuuta, 2014 09:33\nEn toki tarkoittanut, että lihavan ihmisen kuvaaminen on pilkkaamista, sen enempää kuin sitäkään, että kysymys on itsetunnosta. Minun kohdallani kysymys on ainoastaan siitä, että haluan kulkea maailmalla ilman, että näen yhtäkkiä kuvani esim. jossakin blogissa, tai muussa yhteydessä missä se milloinkin sattuu kuvaajalle sopimaan.Ja ilman, että minulta on asiaa kysytty!!!\nKorostan vielä sitäkin, että kuvataitelijoiden mallit ovat antaneet taitelijalle suostumuksensa tulla maalatuksi sen mukaan, millaisena taiteilija hänet näkee ja kokee.\nToivon tietenkin, näin yksinkertaisena ihmisenä, että valokuvatuksi tulleillakin on oikeutensa. Jos sananvapaus ja taiteellinen vapaus menevät kuvatuksi päätyneen ihmisen "vapauden" ohi, se on syvältä.\nJotenkin hassulta tuntuu ajatus siitä, että jos kulkee yleisellä paikalla, altistuu arvostelulle, vaikka joku vastaantulija voi ajatellakin, että on siinä mummulla kahvat. Se ajatus ei kuitenkaan leviä muiden silmiin. Eihän? Eikä ihmisen katse loukkaa, ei minua ainakaan, sillä ei silmä palaa ota, sanottiin ennenvanhaan. Minua loukkaisi se, että joku katsoisi oikeudekseen kajota minun yksityisyyteeni.\nJos sanan-/taiteilijanvapaus on tärkeämpi yksilön oikeutta, se antaa liian harvoille vallan käyttää tietyllä tavalla jopa hyväkseen muita ihmisiä.\nAnnaY 22 heinäkuuta, 2014 09:46\nPiti sanomani, että jäi sanoja pois ed. kommentista. "Minua loukkaisi se, että joku katsoisi oikeudekseen kajota minun yksityisyyteeni..." jakamalla kuvani julkisesti nähtäväksi - omana lakiin perustuvana oikeutenaan, minulta kysymättä.\nEnkä muuten pidä siitäkään, että omaa perhettä, sukua, ystäviä tai lähipiiriä käytetään tunnistettavasti kirjallisena materiaalina (vrt. Riikka A-H) Itse pyrin kirjoituksissani miksaamaan tyypit ja tapahtumat suloiseen sekamelskaan. (Kiillottaa sädekehäänsä).\nIines 22 heinäkuuta, 2014 11:01\nAnna, nämä ovat ikuisuuskysmyksiä, joista oletettavasti on taitettu peistä netissä aina, ja ilmeisesti tullaan edelleen taittamaan.\nKyllä minä ymmärrän ajatuksesi hyvin ja jopa sympatiseeraan niitä omista ajatuksistani huolimatta. Mutta siis pystyn eläytymään hyvin kuvaamiisi tuntoihin.\nEn usko, että noita tilanteita tarvitsee välttämättä rinnastaa - ilmaisunvapaus ja yksilön oikeus intimiteettiin. Ottaisin ne puheeksi vasta, kun yksilön oikeuksia on rikottu.\nIhminen elää laumassa, eikä lauman keskellä voi olla täydellistä yksilön intimiteettiä. Asioista ei voisi myös kirjoittaa, uutisia ei voisi välittää. Kaikki olemme törmänneet naurettaviin uutisiin, jossa poliisi kuuluttaa yleisöltä vihjeitä rikollisesta antamatta rikollisesta mitään ulkoista tuntomerkkiä ollakseen loukkaamatta tätä.\nJos siis lähdetään siitä, että yksilöiden kuvaus kielletään julkisilla paikoillakin, ollaan Pohjois-Koreassa tai Alma Kartanon lahkossa.\nAnnaY 22 heinäkuuta, 2014 11:11\nSen takia minä kaiken aikaa peräänkuulutan sitä, että kuvattavalta on syytä kysyä lupa Kuvien Julkaisemiseen!\nEn tästä tämän enempää, niinkuin sanon, pidän kuvistasi ja ymmärsin, että olit kysynyt lupaa niiden julkaisemiseen.\nSilti minua ihmetyttä se, että laki sallii myös julkaisemisen ilman lupaa. Eikö ihmisellä ole edes itseensä "kopiraittia"?\nIines 22 heinäkuuta, 2014 11:33\nAnna, pääsääntöisesti kysyn luvan kuvanottoon ja julkaisemiseen blogissa, ja pääsääntöisesti kuvan saa ottaa ja julkaista. Useimmat eivät kysy edes blogin osoitetta. Jos kielto tulee, en tietenkään ota kuvaa. Ja lapsia ei saa koskaan kuvata ilman vanhempien lupaa.\nJoskus vain tilanne tulee niin ohikiitävästi, että on pakko tarttua kameraan. Tällöin pidän huolen kuitenkin siitä, että paikka on julkinen ja kuva otetaan hyvässä hengessä, ei loukkaamistarkoituksessa. Siloiteltuja kuvia kauniista ihmisistä en siis tavoittele. Minulle kelpaa tavallinen ihminen, ei standardikopio, joka ei häpeä itseään.\nJa tosiaan, laki ei kiellä yksilön kuvaamista julkisella paikalla. Yksilöllä ei siis periaatteessa ole tässä itsemääräämisoikeutta. Vaan kuten totesin, useimmat kuvaajat noudattavat hyviä tapoja. Minunlaisia äkkinappaajiakin kuitenkin on.\nAnonyymi 22 heinäkuuta, 2014 10:49\nEn jauha asiasta sen enempää, mutta sanon tähän loppuun: se, että sinusta Iines olisi ilmeisesti ok joutua yllätyskuvatuksi ja kuva julkaistuksi jossakin, ei vielä tarkoita sitä, että muut ihmiset pitäisivät asiaa suotavana omalla kohdallaan.\nIines 22 heinäkuuta, 2014 11:06\nHöpsistä, Kuunkuiske. Kun kanssani tilaisuudessa olleet läheiseni antoivat minulle joistain kuvistani negatiivista palautetta, juuri samoin kuin tekin, sanoin heille, että minä voisin yhtä hyvin olla noissa kuvissa ryppyineni ja ylimääräisine kiloineni. Tuttuni tietävät, että en vaihda vaatteita kuvausta varten enkä meikkaa enkä etsi paraatipuoltani.\nSiskollani on tapana ottaa aina erotessamme lähtökuva, koska silloin hän on hyvässä puvussa meikattuna. Minä inhoan sydämeni pohjasta "lähtökuvia". Ja ymmärrän siis täydelleen, että voin itse olla kuvan kohteena.\nAnonyymi 22 heinäkuuta, 2014 11:40\nMinä en ole missään kohtaa sanonut, että kuvien ihmisten olemuksessa olisi jotakin vikaa. Älä laita sitä suuhuni. Salakuvaaminen minua nyppii.\nEn ymmärrä valokuvaamisen pointtia noin muutenkaan, se on tainnut tulla ennenkin selväksi. Poikkeuksena jokin Miina Savolaisen voimauttavan valokuvan tyylinen systeemi, jossa kuvattava on subjekti.\nNo joo - onhan se ihan herttaisaa, että esim. siskonpoikani vaappuvat ensiaskeleet (kädet ojossa sivulla) on ikuistettu. Nyt poika juoksee päivät pääksytysten. Ehkä se kuva vuosien takaa on joskus kiva katsoa, mutta se vaappuva-askelinen poika on mukana hänessä vauvasta vaariin, joten miksipä siihen haluaa palata?\nIines 22 heinäkuuta, 2014 14:52\nValokuva pysäyttää hetken. Siinä sen viehätys. Hetkellä on taipumus mennä ohi, liukua pois. Pysäytyskuva kertoo paljon muuta kuin jatkuvasti etenevä tapahtumain sarja. Pysäytyskuva paljastaa, se on rehellinen.\nOlen ottanut jatkuvalla kuvauksella kuvia uutistenlukjasta koemielessä. Kuvat ovat järkyttävän rehellisiä ja paljastavat tunnetiloja, joita ei liikkuvasta kuvasta näe. Otsanrypistyksiä, suun kireyttä, silmien sulkemisia. Joistain pysäytyskuvista uutistenlukijaa ei heti tunnista. Ehkä minua vain kiinnostaa ihminen syvimmältä sielustaan eli bergmanilaisittain paljaana enemmän kuin teitä muita. Kehon kieli puhuu paljon.\nAnonyymi 22 heinäkuuta, 2014 22:25\nVierasta ihmistä ei voi tuntea kehonkielen perusteella. Jokin tunnetilan ilmaisuksi arveltu ilme naamalla saattaa tulla vaikka äkillisestä kiputuntemuksesta.\nIines 22 heinäkuuta, 2014 22:31\nKehonkielen lukeminen ei olekaan matematiikkaa. Mikään ei ole yks yhteen, eivätkä asiat ole kaavamaisia. Asiat voivat myös olla toisin kuin äkkipäätä luulisi. Onhan vauvan naurukin usein vain mahan kipristelyä.\nEn itsekään luota siihen, että jokin tietty ele, kulmakarvan kohotus vaikkapa, merkitsee kaikilla samaa tunnetta. - Kokonaisuus on merkittävämpää. Mitätöntä ei kehon kieli siis ole kuitenkaan.\nAnonyymi 22 heinäkuuta, 2014 11:03\nOlen sen verran hidasälyinen, että vasta nyt tajusin, että mikä minua tuossa kuvaushommassa myös jurppii: ihmiset esineellistetään.\nTarkoitus ei siis ole näyttää todellisuutta sellaisena kuin se on vaan luoda jotakin uutta esim. sillä, että jollakin tavalla käsittelee kuvia. Niin sanoit tehneesi kampaajanapulaisen kuvassa.\nMaksoit kai kuvauspalkkion taiteesi välineille?\nIines 22 heinäkuuta, 2014 11:16\nJoitain kuvia käsitellään, joitain ei. Koulutetut ammattikuvaajat käsittelevät aina otoksensa. Eniten photoshopattuja ovat nykyään muotokuvat, kuten presidentti Sauli Niinistön muotokuva.\nItse en käsittele paljonkaan, ja lähinnä kyseeseen tulee rajaus ja kuvien terävöitys. Tuossa ykköskuvassa poikkeuksellista on värien terävöitys, koska teos tummuudessaan muistuttaa maalausta. Muita vastaavia kuvia blogeistani ei edes löydy.\nJa kyllä, kampaajan apulaisena toiminut nuori tyttö innoitti minua. Olisin hyvin voinut kirjoitta hänestä novellin. Kuva innostaa minua vieläkin, mutta annanpa tarinan olla.\nAnonyymi 22 heinäkuuta, 2014 11:43\nEi kai sinun tarinankirjoittamisesi herranjestas näistä kommenteista ole kiinni? Elätkö niin totaalisesti vieraiden ihmisten palautteen varassa? Huh huh.\nmikis 22 heinäkuuta, 2014 11:49\nKomppaan nyt iinestä. Olen nimittäin sitä mieltä, vaikka valokuvauksesta en mitään tiedä, että taiteenteko lähtee siitä että on itselleen rehellinen. Ajattelen kirjoittamista. Ei kirjoittaminen ole sitä että ensin miettii "mitä SAA kirjoittaa" ja sitten että "mitä EI saa kirjoittaa". Jos niin olisi, syntyisi täysin yhdentekeviä tekstejä. Ei Jumalauta! Kirjailijan, jos hän on hyvä, pitää olla häikäilemätön. Ja hyvät kirjailijat sellaisia ovatkin. Koska... ei kukaan materiaaliaan ammenna mistään "tähtien välisestä tyhjyydestä", vaan naapurustostaan, läheisimmistään. Ja jos heistä alkaa valehtelee, eli tekee heistä kiiltokuvakuvioita, kannattaa sellaiset kirjoitelmat lähettää Vartiotorni -lehteen. He julkaisevat sen jos katsovat aiheelliseksi, julkaista. - Ps. Oikea kirjailija - valokuvaajiin on pakko päteä sama sääntö! - on aina kannibaali. (Tai tämä pitää ymmärtää oikein! Ei kyse ole siitä että ketään ehdoin tahdoin loukattaisiin. Mutta ainoa mille taiteilija on vastuussa tekemisistään, on hän itse. Siksi EI OLE muuta mahdollisuutta kuin että hän rehellinen itselleen. - Ellei näin ole, kuvattavakin muuttuu valheeksi.)\nmikis 22 heinäkuuta, 2014 11:58\nSiis jos haluatte sensuroida ihmisten taiteellisia harrastuksia (kirjoittamista tai valokuvaamista tai esimerkiksi tanssimista) niin sanokaa se suomeksi! Älkääkö menkö minkään tekopyhän oman ennakkoluulonne esiripun taa! Sanokaa, niinkuin perussuomalaiset sanovat, rehellisesti ja populistisesti, että ME HALUAMME SENSUROIDA TEITÄ!\nmikis 22 heinäkuuta, 2014 12:08\nLoppukevennys: jos Galioleogin olisi ollut kamalan lainkuulijainen, ja muiden ihmisten vaikutteille yhtä altis kuin ihmiset yleensä ovat, niin Aurinko kiertäisi vielä Maapalloa...\nTapsa 22 heinäkuuta, 2014 14:12\nKopernikus, Mikis, Kopernikusta meidän on siitä tiedosta kiittäminen. Vaikka toisaalta Antiikin Tiedemiehet todennäköisesti arvasivat tämänkin asian oikein, mutta tieto unohtui pariksi tuhanneksi vuodeksi.\nKolmanneksi koska kaikki liike on suhteellista (Einstein), se kumpi kiertää enemmän toista esim. Linnunradan keskipisteestä katsottuna, on hieman kyseenalaista.\nmikis 22 heinäkuuta, 2014 15:35\nNo niin, ei tietenkään.. (Mutta KIITTI Kopernikuksesta!) Jos tämä meidän n.s. "aurinko" pysyisi paikoillaan - tässä koko ajan laajenevassa maailmankaikkeudessa, niin olisihan se ihmeellistä?\nPs. Korjaa Tapsa jos olen väärässä. Ilahdun kun minua korjataan. (Kamalinta minusta on olla aina oikeassa. Se on kamalaa.)\nmikis 22 heinäkuuta, 2014 12:21\nKiikarilla muuten kun katsoo maisemia (esim. asuntomessulla kävijöitä) syntyy perspektiiviharha; tuntuu kuin risteilevät ihmiset törmäilisivät toisiinsa. Mutta niin ei käy koska välimatkaa on monta metriä. (Kiikarin linssien läpi katsottuna se tuntuu muutamalta sentiltä.) - Sama perspektiiviharha näissä keskusteluissakin joskus on. Ja sekö muka pahasta olisi? Ei! Se on kivinta!\nPs. Suuriruhtinaskunta-aikanamme kerran eräs korkea-arvoinen venäläinen Kenraali tuli tutustumaan Suomen (siis Suuriruhtinaskunnan) rautateiden rakentamiseen. Hän katseli rataa. Ja ihmetteli kun se kauempa vaan kapeni ja kapeni. Rautatieinsinööri yritti selittää tälle, Hänen Korkea-arvoisuudelleen, että se johtuu perspektiivistä. Kenraali ärähti: "Minä en teidän perkstistiiveistänne välitä. Minä määrään että radan pitää olla koko matkaltaan saman leveyinen".\nmikis 22 heinäkuuta, 2014 12:37\nIhmettelen noita naisten toppeja. (Tässä kiikaroidessani.) Kysyinkin Tarjalta eilen, että "miten ne pysyy niitten päällä". Tarja vastasi jotenkin - oli jotenkin närkästyneen tuntuinen - että "kyllä ne vaan pysyy. että jos sinä unelmoit, että ne yht'äkkiä putoisi, unelmoit turhia". - Hitsi, taas mun yks jo nuoruudesta tänne asti raahaamani unelma särkyi. Meni sirpaleiksi kuin pakastettu kristallisydän. - Ja osa minusta lensi ikuisuuden säkkiin. (niin että hippulat vaan vingahtivat!)\nmikis 22 heinäkuuta, 2014 13:00\nSama taas siis tämä kun katselee (esimerkiksi kiikarilla ihmisiä) niin ihmettelee miten nuo topit pysyvät naisten päällä? Kysyinkin sitä eilen Tarjalta. Hän - jotenkin kumman happamasti - vastasi että "kyllä ne pysyvät. jos sitä haaveilet että ne putoaisivat, haaveilet turhaan". - Hitsi, minä kun jo pikkupojasta lähtien (=12 v), olen raahannut mukanani tätä unelmaa... että äkkiä ne putoaisivat... ja näkisi tissit! - No, elämässäni moni muukin haaveeni on jo singahtanut "ikuisuuden säkkiin". Että menköön sitten tämäkin. (jatkaa kiikarointiaan, silti)\nmikis 22 heinäkuuta, 2014 15:40\nNo nyt mä olen ite yht'äkkiä kahtena? Ikään kuin kpl:eena. Kukahan hullu juoppo minua kahtelee...? (Varmaan Juha Vuorinen.)\nChar 22 heinäkuuta, 2014 16:18\nkomppaan, edelleen, mm. Annaa ja Kuunkuisketta.\nJos kuvat ovat taiteellisesti tekijälleen tärkeitä, objekteilta voi kysyä luvan, jos heihin on zoomannut. - Jos siis kuvattavan henkilöllisyys käy kuvassa ilmi.\nMieleeni tulee se toisen maailmansodan-aikainen suudelma-kuva - itse näen siinä taidetta, eikä kumpaakaan henkilöä varmaan kukaan tunnista. Plus kuva oli näpsäisty riemujuhlan keskellä, tuskin oli kuvaajalla tilaisuutta mennä taputtamaan olkapäähän ja pyytämään lupaa ja kysymään; tiesikö edes miten hyvä kuva tuli. Ei ollut silloin vielä digi-digi.\nKaikille Sensurointia vastustaville sanoisin: ei ole sensuuria antaa tavallisten ihmisten olla rauhassa.\nSiis tähän nykyiseen ilmaisun- ja julkaisunvapauteen liittyy se, että on kääk-juorut ja vihjepalkkiot, kun joillain on kännykkäkamerat aina valmiina.\nIhminen ei voi astua ovesta ulos ilman että tulee häirityksi, jos on julkkis: Jos olisin, voin kuvitella lähikaupalla napatun kuvan, ja tekstin: "Char osti munakoisoa ja tomaattia, tuleekohan tänään mies päivälliselle?!". - A 50 egee/kuvaaja.\nIines, kaikella kunnioituksella: mitä eroa on ottaa kuvia tavallisista tallaajista, ja keksiä niihin "hupaisia" kuvatekstejä, kuin olla paparazzi ja kytätä ns hyvää, salaista ja luvatonta näkökulmaa julkkiksesta?\nLaki on puolellasi, juupa juu, niin on paparazzienkin. - Yleensä ihailen kuviasi, näistä vain en voi pitää, kun kerroit, ettet ole saanut kaikilta lupaa julkaisuun.\n- Jos muuten kuvia varustaa teksteillä, se pitäisi minusta myös sille objektille kertoa; ei vain sitä, että julkaisee.\nMinusta se olisi oikein ja reilua.\nOikeusjutun nostaminen jostain nettikuvasta - vaikka kuinka tuntisi tulleensa loukatuksi - on vuosia ja rahaa vievä ahdistava, aikaa ja energiaa vievä, monin tavoin kallis prosessi. Tuskin edes voitettavissa, jos kuvaaja/kirjoittaja vetoaa "taiteeseen".\nNetissä loukataan sala-videoilla ja -kuvilla ihmisten oikeutta omaan itseensä ja yksityisyytensä kaiken aikaa.\nSinä teit näillä kuvilla samaa.\nmikis 22 heinäkuuta, 2014 16:35\nChar, komppaan Sinuakin. Koska mitää vääremmässä olet, sen ihanampi olet. - Tarkoitan, että minun mielestäni. Tietysti. (En ole soittanut naapurini ovikelloa kysynyt "mitä mieltä olet Charista?". Jos hän olisi juuri herännyt uniltaan - hän nukkuu hirveän paljon - niin todennäköisesti hän vastaisi - samalla kun kaivaisi unihiekkaa silmistään - että... "ai Char!? Minusta hän sutjakan ihana ihminen!".\nSen jälkeen menisimme takaisin omiin koteihimme kuin kilpikonnat.(Tai ei tietenkään hän, koska hän olisi jo kotonaan, mutta minä.)\nChar 22 heinäkuuta, 2014 16:57\nItse asiassa olen oikeassa, mutta kiva että komppaat! :)\nToivottavasti olen vielä astetta Ihanampi kun olen oikeassa!\n- Siis olin kyä kerran väärässä, oliko se vuonna -76 vai - 77?\nTänään mun luona kävi kolme tosi söpöä ja super-herttaista poikaa puutarhahommissa; semmoinen cabana-boy-ryhmä Suomen malliin. Niin nätisti hoitivat hommat, soitin esimiehelle perään ja kiitin.\n- Siis noi kuvat: minä en jaksa vänätä, trooppisia öitä tiedossa, ja tuskin tässä nyt kukaan muuttaa mieltään.\nOllaan kaikessa rauhassa kaikki eri mieltä, siitä ainakin minä olen valmis olemaan samaa mieltä. :)\nNyt täytyy mennä, haleja, Mikis! :)\nmikis 22 heinäkuuta, 2014 16:21\nilkeä iines kuvaa minua... kuin puuma pensaikosta... Ja käy kuumana kuin keitetty teelehti?\n- otatko vielä?\n- no voinhan minä vielä, mutta vain seuraksi.\n(iines lorottaa kamalasti konjakkia astiaan joka on iso kuin yöastia)\n- kippis, hän sanoo\n- skåål, minä sanon (koska olen lukenut kauheasti kieliä)\nSen jälkeen meidän ei enempää tarvitse keskustellakaan. Koska olemme sanoneet olellisimman. Ja muutenkin olemme tyytyväisiä toisiimme.\nno, ehkä Tapsa on jatkaa tästä. Tai Kolehmainen... Tai tarkoitan kuka tahansa teistä, sydämeni syrjimmäiset!\nmikis 22 heinäkuuta, 2014 16:23\nNovelli on avoin ovi! (keksin tämän äsken, hädissäni)\nChar 22 heinäkuuta, 2014 16:44\nVielä laista ja oikeudesta: häirikkö-ex, jolle määrättiin Suomen oloissa ennätyksellisen laaja lähestymiskielto, jatkaa häirintää.\nSe maksimimittainen vuosi on ollut ja mennyt. - Saako hän lain mukaan ja laillisesti päivystää vaikka jatkuvasti asuntoni edessä, tulla puhumaan töissä, kirjoittaa, aina kun päähän pälkähtää - no kyllä saa!\nHänellä on laillinen oikeus tehdä kaikkea em; en voi soittaa poliisia tai nostaa oikeusjuttua.\nJa hänhän häiritsee.\nSiis excuuuse me, te kaikki Ilmaisunvapauden Sankarit, etten taputa käsiäni, jos oikeudentunto ja normaali hienotunteisuus, ja eräänlainen häveliäisyys muiden ihmisten tunteita kohtaan ylittävät ns. Taiteen. - Siis meinaan että se ex varmaan on ns. performanssitaiteilija...\nKivaa iltaa kuitenkin kaikille! :)\nm 22 heinäkuuta, 2014 18:05\nIines piti tutisevissaan käsissään koeputkea ... siellä lilluivat, rauhanomaisesti yhteistyöhalukkaina, sekä sekä l-, ja g- että q-pakteerit. Kamalaa, ajatteli hän. Mutta nyt ei aikaa ollut itkuilulle! Senpä takia hän ryöpsähti keittiöön, teki itsellee n äärimmäisen hyvän kinkkuvoileivän, söi sen, ja sitten taas lähti kamalaa vauhtia juoksemaan viholaisia päin,. Niitä tuli samalla vauhdilola kuin Kollaalla (tai Summassa, tai Sallassa), joka puolelta kumminkin. Hän kääräisi sätkän ja ajatteli "se on siinä ja siinä, selviikö täältä hengissä?" - Moni ei selvinnyt.\nmikis 22 heinäkuuta, 2014 18:12\nChar - sano aika ja paikka, esim. Tuurissa Keskisen hevosenkegän alla 18.8. Ellet sinä sinne tule, minä tulen. Ja jollei Sua voi nussia, siellä tai jossain lähistöllä, vedän sitten käteeni. - Äläkä valita!\nmikis 22 heinäkuuta, 2014 18:23\nMua pikkasen kommerverkkaa (mikko, älä lyö lyötyä!) se että täällä joku impi-ihminen kehuskelee, tai on pahoillaan siitä, että kukaan ei paneskele häntä... Vittu, tuu mun luo - niin väärinkäsityksesi muutuvat -toisiksi väärinkäsityksiksi. Elämä on, ihan oikeasti, sellaista että istutaan nuotiolla äja kun joku sanoo jotain, kuunnellaan. - Itekin sanot jotain joskus. - Mutta muuten vaan elellään, tiaiseni.\nKolehmainen 22 heinäkuuta, 2014 19:41\nPalasin tänään itäisiltä malta (viisaita ei näkynyt) ja avatessani Iineksen ikkunan odottelin rajua keskustelua alasammutusta lentokoneesta, gazalaisten kärsimyksistä, suomen komissaaritoiveista tai muusta julmasta ja käsittämättömästä asiasta.\nMutta ei: Nyt pahoitellaan sitä, että Iines on ottanut hyviä, lämpimiä kuvia ihmisistä ja varustanut kuvat kuvatekstein. Voihan jummalauta mikä rikos! Voiko tällaista kertakaikkiaan mitenkään mahdollisesti voi, voi ja vielä kerran voi, suvaita. No ei voi! Syökööt Iines kameransa niin tekee elämässään edes yhden hyvän työn, ajattelevat naaraspuoliset hyeenat. vaikka eivät sitä ääneen kirjoitakaan (kuinka se muuten yleensä on mahdollistakaan?)\nIineksen ihmisarjan aloituskuva on kuin onkin taidetta. Jos joku saisi minusta yhä herkän kuvan, maksaisin siitä hyvästä sata a´ kaksisataa euroa ja tarjoaisin kaljat päälle.\nMuut kuvat olivat kohdettaan kunnioittavia (minusta) ja tekstit hauskoja. Se köydenvedon tuomari-leidi sai sisäisnäkymissäni kukkimaan pieniä sinisiä kukkia. Vetäisin hänen knssaan mielelläni köyttä minäkin. Sitten kaatuisimme sylikkäin nurmelle, grrr... Sitten purisin häntä kaulaan ja repisin pusakan päältä. Olisipa siinä munamarkkinoiden yleisöllä ihmettelemistä.\nJos joku tämän blogin lukijoista on joskus avannut sanoma- tai aikakauslehden hän on huomannut, että siellä on paljon kuvia ihmisistä eri tilanteista. Tänään näin kuvan, jonka kuvateksti kertoi: "Ukrainalaisnainen kävelee lentokoneen hylyn ohitse." Ja oliko kysytty kuvauslupaa? Ei saatana varmasti! Eikä maksettu kuvauspalkkiota.\nMinulle kävi niin, että riitannuin taannoin erään skandaalilehden päätoimittajan kanssa - ja eikös tämä hyväkäs pannut valokuvaajansa asialle Savonlinnan oopperauhlille. Tietenkin päätarkoitus oli saada kuvia ns. julkkiksista, mutta kovasti poika minuakin tiiraili putkellaan.\nVilkutin hänelle pari kertaa, jotta hän huomaisi, että hänetkin on noteeratu.\nNo, lehden seuraavassa numerossa näin kuvani ja alla teksti tähän tapaan: "Tämä lievästi ylipainoinen, mielestään charmantisti harmaantunut herra katseli läpi aarian mieluummin nuorten naisten rintoja kuin kuunteli musiikkia."\nNo minähän hurjistuin. Laitoin päätoimittajalle kirjeen oikein etanapostissa ja vaadin korjausta seuraavaan numeroon. Niinpä seuraavassa numerossa kuva ilmestyi uudestaan kuvatekstillä: "Tämä ylipainoinen, mielestään charmantisti harmaantunut herra katseli paljon, paljon mieluummin nuorten naisten rintoja kuin kuunteli aika keskinkertaista musiikkia."\nMoni ihminen, joiden en kuvitellut lukevan k.o. julkaisua otti minuun yhteyttä ja sanoi, että jos ei olisi pitänyt pelleillä siinä pomon/vaimon/maksajan vierellä, olisi tehnyt aivan samoin. Saattaa olla, että Tapsa muistaa tapauksen, sillä kuulijoiden joukossa oli paljon kyynisiä mainosmiehiä tirkistelemässä lähinnä venäläisten tyttöjen jumalaisia rintoja. Ja oopperakuorossa oli pari sellaista herkkupalaa, ettei miss Suomi ole sinne päinkään.\nTein näillä kuvilla aika hyvän tilin pitäessäni tiedotusluentoja liikeväelle ja virka miehille/naisille. Mutta niin kova on näiden tissikuvien teho, että joskus vieläkin joku tulee virnuilemaan, että onkos tullut käytyä oopperassa...\nKerron myöhemmin herkän tarinan, jos jaksan. Maailma ei sentään ole aivan pilalla ja hullu. Vielä on sielua, vielä on ymmärrystä. Rutistusterveiset Iinekselle.\nIines 22 heinäkuuta, 2014 22:15\nKolehmainen! Tiesin mielessäni, että jos kukaan muu ei osaa lukea kuviani, niin sinä osaat, täydelleen. Huomaan, että näet myös kokonaisuuksia ja asioitten taakse. Mainio kyky, aika harvinainen..\nKunpa kaikki olisivat yhtä valistuneita ja viisaita, elämää kokeneita maailmankansalaisia, joilla on lukutaitoa yli kirjainten ja kuvien ortografian ja topografian. Ettei takerruttaisi lillukanvarsiin ja ammuttaisi laululintuja varispyssyllä.\nAnonyymi 22 heinäkuuta, 2014 22:26\nVaikka sanoinkin, että en tästä enempää, niin pakko on kyllä nyt ihmetellä, eikö täällä saakaan olla asioista eri mieltä emännän ja kantahenkilökunnan kanssa. Olen ollut pitkään blogin vakkarilukija, vaikka en useinkaan kommentoi. Olen pitänyt sananvaihdosta ja osallisten monipuolisesta kommentoinnista ja ollut jopa havaitsevani, että erilaiset mielipiteet sallitaan. Nyt blogiemännän kommentti kolahti senverran mun tuntooni, että annanpas täst edes blogin olla osaltani rauhassa. Voikaa hyvin. AnnaY\nIines 22 heinäkuuta, 2014 23:10\nAnnaY, vastasin sinulle alempana jo, mutta tähän haluan vielä sanoa sen, että tietenkin erilaiset mielipiteet sallitaan, näethän sen itsekin.\nKyse on nyt vain siitä, hyväksytkö sinä itse sen, että täällä tosiaan on erilaisia mielipiteitä, eivätkä jutut aina pääty konseksukseen. Miten on, kuka oikein ei hyväksy ja mitä?\nAnonyymi 22 heinäkuuta, 2014 23:29\nEhkäpä Annaa kihahdutti itsesi ja Kolehmaisen ylentäminen valistuneiksi ja viisaiksi, asioiden taa ja kokonaisuuksia näkeviksi.\nKuka kissan hännän nostaa ellei kissa itse? ;)\nIines 22 heinäkuuta, 2014 23:46\nmikis 23 heinäkuuta, 2014 00:50\nKolehmaisen käsityksiä asioista. Vaikka joisin kuinka paljon tahansa - eikä kukaan voi juoda määräänsä enempää - Kolehmainen on silti oikeassa. Ai, missä? - Mistäs minä sen tietäisin?\nAnonyymi 22 heinäkuuta, 2014 20:39\nLain mukaan julkisella paikalla otettua yksityishenkilön kuvaa ei saa julkaista irrallaan asiayhteydestään. Tässä kuvat on irrotettu asiayhteydestään ja sijoitettu aivan toiseen asiayhteyteen, kuvitteelliseen kertomukseen. Selvästi tunnistettavaa nuorta naista kutsutaan kampaajan apulaiseksi, vaikka hän ei sitä ole. Jos tämä nuori nainen nostaa syytteen, hän voittaa.\nIines 22 heinäkuuta, 2014 21:57\nHöpö höpö. Tämä anonyymien paskanjauhanta alkaa riittää.\nLain mukaan julkisella paikalla otettua henkilön kuvaa ei saa julkaista halventavassa tarkoituksessa tai väärässä asiayhteydessä, esimerkiksi kokoomuslaista perussuomalaisena tai päinvastoin.\nTässä kuvia yhdistää kesätapahtuma, josta kuvat selvästi ovat - vähän tyhmempikin huomaa, että ne liittyvät saman otsikon alle. Lisää kuvia tapahtumasta löytää kuvablogistani. Ei kuvista tarinointi ole millään tavalla halventavaa tai väärää muuta kuin suivaantuneiden omien korvien välissä. Kehottaisin katsomaan kuvia hyvällä mielellä ja elämästä kiittäen ja riemuiten, niin ehkä ilo ja lämpö kuviinkin löytyy sitä kautta.\nAnnaY 22 heinäkuuta, 2014 22:32\nPahuksen kuukkeli, kun laitto kommentin 22.26 väärään kohtaan, vaikka sopii se siihenkin. Ja heitti vielä anonyyminä framille. No. aamen tähänkin kohtaan.\nIines 22 heinäkuuta, 2014 22:49\nAamen vaan itsellesi, AnnaY. Kyllä tänne edelleen sopivat keskenään erimieliset kommentit. Edelleenkään en poista niitä.\nTäällä on asiallisesti todettu se, mitä laki sanoo kuvaamisesta julkisella paikalla ja kuvien julkaisuoikeudesta. Sitä vastaan on turha nikotella. Ei ole minun vikani, että yksilöllä ei ole julkisella paikalla täydellistä yksilönvapautta kaikkeen, mitä tapahtuu.\nJa jos nyt joku ei viitsi lukea ylläpräntättyä ja kakoo vielä täällä keskustelun lopussa samaa asiassa rikoksestani, niin kyllä se suivaannuttaa jo pitkäpinnaisenkin, etenkin kun uusia perusteita ei tule. Ylläolevasta jutustani ja kuvistani ei ole rikokseksi, vaikka tarinaan lisäisi paukkuja. Ja jos on, olen valmis ottamaan rangaistuksen vastaan ja menemään vaikka linnaan. Kuvat ovat ja pysyvät, samoin sanoitus. Siitä olen pahoillani, jos se on joitain loukannut. Se ei ole ollut tarkoitus, vaan pikemminkin ajattelin tuottaa teille iloa.\nAnonyymi 23 heinäkuuta, 2014 11:03\n"Siitä olen pahoillani, jos se on joitain loukannut. Se ei ole ollut tarkoitus, vaan pikemminkin ajattelin tuottaa teille iloa."\nSinun tarkoitustasi tai aikomuksiasi ei sitten kysytä jos joku kuvattavista tarttuu toimeen.\nYlläoleva Anonyymi on oikeassa. Kasvokuva on henkiöltieto ja sen perään kehitelty fiktio on väärä tieto henkilöistä. Toinen juttu: et ole ammattitaiteilija, olet harrastaja joten taiteentekoon et voi vedota.\nMikäs siinä, siitä vaan sitten hankkimaan senkaltaista mainetta ja makselemaan sakkoja, jos se tuottaa iloa sinulle.\nIines 23 heinäkuuta, 2014 13:46\nTekstit ovat fiktiota, mutta väärää tietoa niissä ei ole. "Kampaajan apulainen" ei ole ammattinimike, vaan samanlainen nimitys kuin esimerkiksi "äidin apulainen". Kuvan tyttö oli kampaajan kanssa samassa tilassa, ja oletettavasti tytöt olivat yhdessä kantaneet kampaajantarvikkeet kyseiseen paikkaan, ym. Väärää tietoa ei siis tästä löydy, kuten ei muistakaan kuvista. Kannattaa huomata, arvoisa Anonyymi, että sana fiktio ei tarkoita valhetta tai väärää tietoa, fiktio voi olla samalla totta kuin se on itse pääteltyä tai keksittyä.\nPunapukuinen nainen kuvassa todellakin oli köydenvetokilpailun toimitsija ja viivanpiirtäjä. Jäätelönsyöjät imivät tötteröä ja miehen nänni paistoi paidan alta.\nKanootissa ollut taide oli pieniä hirvitaluja (vai oliko se poro?) ja niitä oli monta - tässäkään ei ole väärää tietoa.\nPunapöksyinen nainen oli iloinen ja kyllä hänellä oli kurvit kohdallaan - eli ei tässäkään väärää tietoa.\nJäänkin kummastelemaan, mikä se rikokseni on, eli minkä väärän tiedon olen mielestäsi esittänyt? Kaikki kuvattavat olivat omasta mielestäni kauniita kesäihmisiä.\nChar 22 heinäkuuta, 2014 20:55\nMikis, älä nyt pölhöile.\nKolehmainen: unohdit keskitysleirit Valituslistasta.\n- Iines: minä menen pihatöihin, ja lähetän sinulle myös haleja. :)\nP.S. Täällä on tosi vaikeaa olla rauhassa eri mieltä kanssasi. Jos ei ala nussimisen-puute/kukkahattu-täti--jutut, saa vähintään miettiä sitä, ettei joudu ano-kiusaajien sarjaan....\nKuten jo sanoin: ollaan me kaikki rauhassa eri mieltä, tästä(kin) aiheesta!\nArvostustani ja kunnioitustani sinua kohtaan ei vähennä se, että itse olisin tässä asiassa toiminut toisin.\nNati-nati, sinulle, ja kaikille! :)\nmikis 23 heinäkuuta, 2014 12:46\nChar, en tarkoittanut toista mitä sanoin, vaan samaa.\nMinusta Sinä olet kamalan kiva ihminen!\nAnonyymi 22 heinäkuuta, 2014 22:35\nPiti laittaa tämä kommentti tuonne väliin, mutta jostakin syystä se ei onnistunut.\nKyse ei ole siitä, etteikö kuviasi osattaisi lukea. Kampaajanapulaisen näkee jo nenänpäällään herkkiksenä, nuorna tyttönä ja esim. sen lierihattuisen naisen itsetietoisena oman elämänsä sankarina.\nKyse on vain siitä, että onko reilua napsia niitä kuvia kuin puskasta. Minusta ei.\nUutiskuvat tulivat mainituiksi; ne kuvaavat todellisuutta, jota Iines ei tässä edes pyri tekemään, koska hän sanoo, että valokuvaus on taidetta, jolla luodaan uutta. Silloin kuvattavat ovat välineitä tahtomattaan.\nToivottavasti saan olla rauhassa kuvaajilta huomenna Tallinnassa punaisissa housuissani. Varmasti - en ole onneksi koskaan törmännyt väkijoukossa kameraan, joka zuumailisi vieraita ihmisiä, Valtaosalla ihmisistä kun on sen verran hyvät käytöstavat, että sanatonta sopimusta oikeudesta omaan rauhaan julkisella paikalla ei rikota.\nIines 22 heinäkuuta, 2014 23:05\nKuunkuiske, mikä tässä maailmassa on reilua?\nTämänkin sanon toiseen kertaan: kuvaustapani ei ollut napsia salakuvia puskista, vaan avoimelta kentältä, keskeltä ihmisiä, katseiden ristitulessa. Minut nähtiin selkeästi, mm. parturikuvat ja köydenvetokuvat kuvablogissa herättivät jopa kiinnostusta ja kysyin siinä luvan lapsikuvaukseen. Mainittakoon, että kanssani kuvia napsi L:n Sanomien toimittaja, samoilta paikoilta, osin samoista ihmisistä - ihmisiä haastattelematta, lupia kyselemättä.\nKuunkuuiske, uuden luominen voi olla ihmiskuvauksessa myös halua tuoda ihmisen persoona esiin. Ihminen itse ei aina tunne persoonaansa.\nAnonyymi 22 heinäkuuta, 2014 23:26\nYmmärtääkseni kuvaamasi ihmiset eivät tienneet tulleensa ikuistetuiksi.\nIines 22 heinäkuuta, 2014 23:42\nNäin minäkin arvelen joidenkin kohdalla.\nAnonyymi 23 heinäkuuta, 2014 12:51\nkuunkuiske, sinuna riisuisin ne punaiset housut pois siroista sääristäsi ja keskittyisin muihin asioihin, vakavampiin.\nKolehmainen 22 heinäkuuta, 2014 23:08\nTiedoksesi, Kuunkuiske, että kun (jos) kävelet Mannerheimintieltä satamaan, nouset laivaan, astut Tallinnassa maihin ja kävelet hotelli Virun ohi Vanhaan kaupunkiin, sinut on kuvattu huippuluokan kameroilla noin 50 kertaa. Nuo huomamattomat kameraiset on sijoitettu katujen kulmiin, räystäiden alle, kaikkialle. Joissakin on myös suuntamikrofoni, joka äänittää puheesi.\nJossain maanalaisessa johtokeskuksessa iloinen poliisimies näkee hahmosi punaisissa housuissa hyppelevän kohti laivaa. Hän zoomaa kasvoihisi ja kuuntelee korvakuulokkeistaan, kuinka puhut kännykkääsi. Kuvasi, tapasi liikkua, äänesi on tallennettu digiarkistoon, jonne mahtuu noin ziljoona Kuunkuisketta housujen kanssa tai ilman housuja. Jos iloinen poliisimies kuulee sinun puhuvan "viivoista" tai "ruohosta", hän panee kännykkäsi kuunteluun, lähettää kuvanauhan digitaalisesti tullikoirille, jotka sanovat "hau" ja kun palaat Tallinnasta mukanasi kolme grammaa ruohoa, vievät sinut sivuhuoneeseen, jossa tehdään tutkimus, joka on sekä inhottava että kivulias, voin vakuuttaa.\nJos et ole koskaan havainnut näitä kameroita ympärilläsi, katselepa maailmaa nyt "sillä silmällä."\nVoit uskoa, että nuo kamerat kuvaavat sinua väsymättä, olit antanut siihen luvan tahi ei. Jos menet sanomaan iloiselle valvojapoliisille, että "ei ole reilua napsia meikätytöstä salaa kuvia puskista", hän hymähtää sinulle kuin vähä-älyiselle, eikä edes viitsi vastata.\nTämän massiivisen valvonnan rinnalla Iineksen muutamat herttaiset kuvat ovat kuin virvoittava pisara muutoin kuivassa digierämaassa.\nAnonyymi 22 heinäkuuta, 2014 23:23\nLuuletko, Kolehmainen, kertovasi minulle jotakin sellaista, mitä en tiedä?\nPuhut vaan täysin eri asiasta kuin mistä tässä on ollut puhe.\nmikis 23 heinäkuuta, 2014 00:59\nHyvä, kuunkuiske, älä anna "vanhalle sedälle" periksi.\nTinttaa sitä turpiin!\nKolehmainen 23 heinäkuuta, 2014 10:53\nHeh, heh. Nyt taitaa vanhaan setään sattua. Mutta totta on, mitä Mikis haastaa: ikinä ei saa antaa periksi. Jatkakaamme Tykylevitsin viitoittamalla tiellä.\nmikis 23 heinäkuuta, 2014 01:02\nItse - katselee taas lerppua sefmiiliään - niin en niin hanakasti liity tappelijoihin, (Edes heihin.) Mutta jos on pakko niin kyllä mä lyön jotain pesäpallomailalla, ohi.\nIines 23 heinäkuuta, 2014 09:29\nTästä asiasta tuskin tulee enää uusia näkökulmia, joten kirjoitin oman puheenvuoroni uudeksi aiheeksi uuteen blogikirjoitukseen. Sen tavoite ei ole jatkaa ja venyttää tätä juttua, vaan siis vetää yhteen se, mitä olen tästä keskustelusta käsittänyt. Sana on tietenkin vapaa, ja jatkaakin sopii, tuonne tai tänne, mutta se ei ole siis tavoite. Hiljaisuuskin sopii tai aiheen vierestä jutustelu.


Hämeen ammattikorkeakoulu > Työelämälle > Tutkimusyksiköt > Ohutlevykeskus > Tutkimus ja kehitys > Energiatehokkuus ja rakennusfysiikka\nVuoden 2017 alussa perustettu energiatehokkuuden ja rakennusfysiikan tutkimusryhmä tutkii automaation hyödyntämistä energiatehokkuudessa ja keskittyy energian varastoinnin tutkimukseen sekä energiasimulointiin. Ryhmä tutkii myös olosuhdehuoneen eli sääkuution avulla rakenteiden rakennusfysikaalista käyttäytymistä ja tekee laskennallisia kylmäsilta-analyyseja. Energiatehokkuuden tutkimus- ja testauspalveluita tarjotaan erityisesti pk-yritysten tarpeisiin.\nTutkimusryhmä on mukana Tarkalla ohjauksella energiatehokkuutta -hankkeessa (TOE), jossa testataan eri lämmön- ja sähköntuoton tekniikoiden yhdistämistä energiatehokkaasti ja ekologisesti älykkään ohjausjärjestelmän avulla.\nUutta vetovoimaa energiatehokkaista teräsrakenteista -hanke (UVVET) tähtää metallialan tutkimus-, kehitys- ja innovaatioympäristön kehittämiseen ja TKI-palveluiden monipuolistamiseen sekä erityisesti alan pk-yritysten uudistumiseen. Hankkeessa syntyy muun muassa uusia tutkimuslaitteita ja menetelmiä kestävän kehityksen mukaisten teräsrakenteiden kehittämiseksi. Hanke tarjoaa myös erilaisten kohteiden energiakatselmuksia, joihin etsitään mukaan uusia yhteistyöyrityksiä.\nMonitaitoinen energiasuunnittelija -hankkeessa on järjestetty pilottikoulutuksia, joiden tavoitteena on valmentaa rakennusalan osaajia energiasuunnittelijan tehtäviin.\nYksi uusimmista tutkimushankeaihioista liittyy vertikaaliviljelyn energiataseeseen.


"Räjäyttäjät ovat niin Pariisissa kuin todennäköisesti tässäkin tapauksessa olleet oman maan kansalaisia, eivät pakolaisia." Hmm etnisellä taustalla nämä ovat tietääkseni varustettuja. Maan kansalaisuuden kun voi saada asumalla maassa tarpeeksi pitkään. Isishän soluttautuu ympäri palloa, myös todennäköisesti näiden pakolaisten seassa saapuu maihin isisin jäseniä, jotka ovat valmiita laukaisemaan pommin käskyn tultua. On myös hölmöä sanoa, että kaikki jotka suhtautuu maahanmuuttoon kriittisesti olisivat rasisteja. Itse suhtaudun kriittisesti ihan tämän taloudellisen tilanteen vuoksi, eikä sillä ole mitään merkitystä kenenkään ihon värin kanssa! Ei meillä yksinkertaisesti ole varaa enää leikata oman maan kansalaisilta ja auttaa koko maapalloa. Kaunis ajatus se on joo. Jätäppä sinäkin vaikka ulkomaanmatka tekemättä, ota pakolainen asuntoosi asumaan ja anna omistasi, jos olet valmis ja halukas auttamaan.\n23. maaliskuuta 2016 klo 23.24\n"etnisellä taustalla nämä ovat tietääkseni varustettuja"\nÄlä huoli, kyllä esimerkkejä löytyy myös ihan valkoihoisten tekemästä terrorismista, jopa täällä Suomen maalla. Väittäisin, että ihonvärillä on aika vähän tekemistä asian kanssa.\n"myös todennäköisesti näiden pakolaisten seassa saapuu maihin isisin jäseniä, jotka ovat valmiita laukaisemaan pommin käskyn tultua"\nVarmasti joukkoon mahtuu kourallinen näitäkin, mutta toisaalta, maan rajojen yli kyllä pääsee yksittäiset ihmiset niin halutessaan, salaa tai vähemmän salaa, ja kuten todettua, Daeshin pauloihin voi radikalisoitua myös ihan oman maan kansalainen. Ei siis liity pakolaisuus. Suuremman turvallisuusuhan Suomessa esimerkiksi muodostavat poliisinkin mukaan ihan nämä kotimaiset sankarit, jotka äärioikeistossa hekumoivat ja kiihottavat toisiaan.\n"On myös hölmöä sanoa, että kaikki jotka suhtautuu maahanmuuttoon kriittisesti olisivat rasisteja."\nNiin minustakin. Minäkin suhtaudun maahanmuuttoon kriittisesti. En ole tavannut itse asiassa ketään, joka ei suhtautuisi kriittisesti. Hienoa, että olemme tästä samaa mieltä.\n"Ei meillä yksinkertaisesti ole varaa enää leikata oman maan kansalaisilta ja auttaa koko maapalloa."\nMeillä on varaa. Olemme yksi maailman etuoikeutetuimmista ja parhaiten toimeentulevista alueista täällä Pohjoisessa ja ylipäätään teollistuneissa länsimaissa. Sen ei tarvitse olla pois oman maan kansalaisilta. Kuten sanottua, ottamalla esimerkiksi verojaan pakoilevat yritykset tiukemman syynin alle ja estämällä veropakoilu laeilla saataisiin resursseja meille tavallisille ihmisille, ihonväriin ja etnisyyteen katsomatta. Me olemme samassa veneessä. Luuletko, etteivät poliitikot leikkaisi koulutuksesta ja terveydenhuollosta, vaikka meillä ei olisikaan niin kutsuttua pakolaiskriisiä?\n"Jätäppä sinäkin vaikka ulkomaanmatka tekemättä, ota pakolainen asuntoosi asumaan ja anna omistasi, jos olet valmis ja halukas auttamaan."\nEntä mitä sinä vastaavasti teet auttaaksesi? Yhtään ketään?\n24. maaliskuuta 2016 klo 18.08


Robynin tanssipopissa räiskyvä ilo sekoittuu melankoliaan – katkeransuloinen yhdistelmä vei Flow-kansan hurmokseen | YleX | yle.fi\nRuotsalaistähti Robyn teki alle vuosi sitten odotetun paluun. Ruotsalaistähti Robyn esiintyi Flow'ssa vuonna 2019. Kuva: Nelli Kenttä / YleX Robyn,Flow Festival\nJulkaistu 11.08.2019 - 12:51 . Päivitetty 11.08.2019 - 12:51\nKeikka-arvio: Flow’n lauantai-illassa esiintynyt ruotsalaisen tanssipopin tähti Robyn lunasti sekä karismallaan että hittejä ja yllättävyyttä tulvivalla keikallaan.\nOn vain yksi Robyn. Harva artisti osaa olla yhtä vakuuttava ja karismaattinen kuin hän. Ruotsalaistähden lumoon on helppo langeta.\nPitkän uransa aikana artisti on onnistunut toistuvasti uudistamaan omaa tyyliään sekä samalla koko popmusiikin kenttää. Läpi uransa hän on kuitenkin ollut myös samainen täysin tunnistettava Robyn, jonka järkälemäisissä hiteissä räiskyvä ilo sekoittuu koleaan melankoliaan.\nHänen ajankohtaisuuttaan ei ole vähentänyt edes se, että Robynin viime vuonna julkaistua Honey-albumia ehti edeltää kahdeksan vuoden mittainen hiljaiselo.\nKahdeksan vuotta on ikuisuudelta tuntuva aika maailmassa, jossa musiikin julkaisutahti tuntuu koko ajan kiihtyvän jatkuvalla vauhdilla. Esimerkiksi Ariana Grande on viimeisen kahden vuoden sisään julkaissut kaksi albumia sekä kahdeksan singleä.\nArtistit työstävät uusia julkaisuja liukuhihnamallilla pysyäkseen pinnalla. Robyn osoitti, ettei ajankohtaisena pysyminen ole kiinni julkaisuvälistä.\nToisaalta muut artistit ovat pitäneet Robynin musiikkia pinnalla hänen puolestaan. Läpi 2010-luvun elektronista tanssipoppia on määritellyt se, mitä Robyn on tehnyt aiemmin.\nKun kuuntelee Ariana Granden tai Rihannan 2010-luvun puolivälissä julkaistuja tanssittavia elektopop-hittejä niiden taustalla soi Robynin Dancing On My Own.\nRuotsalaistähden tavaramerkin lailla rytmiä takovat syntetisaattorin iskut kuuluvat Taylor Swiftin vuonna 2014 julkaisemalla albumilla.\nTai miten Robynin tunteileva tanssipop viime vuosina innoittanut Lorden ja Carly Rae Jepsenin kaltaisten artistien musiikkia.\nVaaraa ja turvallisia hittejä\nTyylillisesti keikka on tiivis läpileikkaus Robynin urasta. Se onnistuu yllättämään, mutta myös pitämään otteessaan takuuvarmasti toimivilla yhteislaulubiiseillä. Keikan aloitus ja päätös kietoutuvat nostalgianystyröitä herättelevien klassikoiden ja uudempien hittien ympärille.\nKeskiosassa tunkeudutaan syvämmälle hikisiin ja hiostaviin klubitunnelmiin. Don’t Fucking Tell Me What To Do -kappaleen viileästi jyskyttävä biitti saattaa Flow-teltan värikkäissä valoissa kylpevään klubitunnelmaan, jossa on intiimiyttä ja jopa vaarantunnetta.\nEhkä se on tarkoituskin, jotta yleisö olisi valmis ottamaan vastaan kanveesiin lyövän kappalekolmikon.\nKeikan huipentuma oli yleisön yhteislauluhetki Dancing On My Own -hitin aikaan. Ruotsalaistähti Robyn esiintyi Flow'ssa vuonna 2019. Kuva: Nelli Kenttä / YleX Robyn,Flow Festival\nKoko keikka tiivistyy siihen pieneen hiljaisuuteen, kun musiikki taukoaa hetkeksi. Se on kuin tyyni hetki ennen myrskyä, kunnes tuttu intro alkaa soida moukarimaisella taonnalla ja yleisö riemastuu Dancing On My Ownin ensisekunneille.\nVielä hurmoksellisemmaksi tunnelma nousee, kun Robyn päästää yleisönsä ääneen. Kun kappale etenee kertosäkeeseen, musiikki lakkaa ja yleisö laulaa kertosäkeen a cappellana. Kuoronjohtajan elkein Robyn ohjastaa kertosäettä huutavaa yleisöä.\nLähes kymmenen vuoden takaisesta hitistä hypätään suoraan viime vuonna julkaistun Honey-levyn avauskappaleeseen Missing U. Levyn nimikkobiisin ja Ever Againin ohella se on yksi uuden levyn harvoista kappaleista, jotka kuulostavat tyypillisemmältä Robynilta, jonka tanssipopin tahdissa katkerat kyyneleet vaihtuvat iloon.\nYhteislaulu ja -tamppausklassikoiden putken viimeistelee Call Your Girlfriend. Henkeäsalpaava sikermä on Robynia parhaimmillaan: elämäntäyteistä iloa sekoittumassa katkeriin kyyneliin.\nVaikka Robynin taustayhtye on hyvässä iskussa, tuntuu siltä kuin artistin energia ja olemus riittäisivät yksinään kantamaan koko show’n. Ainoastaan äänentoiston vuoksi laulun ajoittainen puuroutuminen epäselväksi ja hiljaiseksi häiritsee.\nTarkalleen tunninmittaiseksi suunniteltu keikka alkaa ja päättyy ajallaan, mutta encoren esittämiselle se ei jätä tilaa. Aiemmilla keikoilla encorena esitettyä With Every Heartbeat -hittiä ei kuulla tällä kertaa.\nFestivaalin aikataulutus on kuitenkin tiukka ja viimeisten keikkojen kohdalla melulupia pyritään noudattamaan, sillä niiden rikkomisesta rapsahtaisi tuntuvat sakot. Siksi esimerkiksi Solangen perjantai-illan keikka sai omituisen päätöksen, kun artisti esitti viimeisen kappaleensa ilman äänentoistoa.\nJos takaraja soiton loppumiselle on ehdoton, niin miksei joustovaraa voisi hakea ohjelma-aikataulusta ennen esitystä?\nYleisön puolesta artisti olisi voinut jatkaa vielä toisenkin tunnin, sillä niin hyvin Robyn onnistuu pitämään yleisönsä hyppysissään. Edes encore olisi tarjonnut riittävää tyydytystä.\nYleisöä Robynin keikalla. Yleisöä Robynin keikalla Flow-festivaaleilla vuonan 2019. Kuva: Nelli Kenttä / YleX Robyn,Flow Festival\n10.08.2019 Solange osoitti, ettei Cardi B:tä kaivattu Flow'n illassa – eikä edes äänettömänä esitetty päätösbiisi saanut artistia himmailemaan


Blackfly digi. - Blackfly\nTavoita kohderyhmäsi digitaalisella markkinoinnilla\nYrityksesi markkinointi tavoittaa oikean kohderyhmän kustannustehokkaalla ja kiinnostusta herättävällä tavalla.\nDigitaalisen markkinoinnin avulla saadaan kustannustehokkaasti yrityksesi ja palvelusi potentiaalisten asiakkaiden tietoon. Toimiva markkinointi on kohdennettua, ja sille on määritelty tarkat tavoitteet\nMe lähdemme nostamaan yrityksesi Google sijoitusta hakukoneoptimoinnin, digikampanjoiden sekä datan avulla.\nHerätä mielenkiintoa oikeissa kanavissa\nMe autamme yritystäsi suunnistamaan digiviidakon läpi. Etsimme oikeat kanavat, joissa yrityksesi kannattaa näkyä, kartoitamme tarkasti asiakasryhmät, joille markkinointia kannattaa kohdentaa ja teemme kiinnostavat sekä huomiota herättävät mainokset. Saamme kampanjat säkenöimään edukseen laadukkailla sisällöillä, valokuvilla ja videolla.\nLaitamme lisäksi verkkosivujesi hakukonenäkyvyyden kuntoon. Optimoimme otsikot ja sisällöt hakusanatutkimuksen pohjalta ja täydennämme metatiedot. Näillä toimenpiteillä tähdätään siihen, että yrityksesi nousee Googlen hakutuloksissa kohti kärkisijoituksia. Tämä on äärimmäisen tärkeää, sillä hyvin harva käyttäjä selaa edes ensimmäisen sivun pohjalle saakka, puhumattakaan hakutulosten toisesta sivusta.\nMitä digitaalisen markkinoinnin paketti sisältää\nAlkuanalyysi ja pohjatyö, otamme haltuun yrityksesi Google Analyticsin sekä Search Consolen, jotta näemme lähtötilanteen.\nKeräämme dataa mm. asiakkaista ja kohderyhmistä, suosituimmista sivuista sekä käytetyistä hakusanoista.\nTeemme hakusanatutkimuksen ja -suunnitelman, jonka avulla lähdetään tavoittelemaan nousua Googlen hakutuloksissa.\nOptimoimme verkkosivujen sisällöt suunnitelman pohjalta ja kirjoitamme Googlea varten titlet sekä metakuvaukset. (Title on Googlen hakutulossivun yksittäisen hakutuloksen otsikko, ja metakuvaus on puolestaan otsikon alla näkyvä napakka mainoslause.)\nLisäämme yrityksen näkyvyyttä tarpeen mukaan Google Ads -mainonnalla tai sosiaalisen median mainoskampanjalla.\nHyödynnämme tarpeen mukaan niin kirjallisia sisältöjä, valokuvia kuin videoita.-Seuraamme, kuinka ennalta määritellyt tavoitteet täyttyvät, mikä toimii ja mikä vaatii muokkausta.\nToteutamme kerätyn datan pohjalta tarvittavat muutokset.-Lopuksi saat kattavan raportin, jota pystyt hyödyntämään monipuolisesti tulevassa markkinoinnissa ja digikampanjoissa\nValloita Venäjän markkinat\nHakusanatutkimus kannattaa toteuttaa erikseen kullekin käytössä olevalle kielelle, sillä käytetyt termit eivät ole aina suoraan käännettävissä ja alakohtainen sanasto vaihtelee suuresti maasta riippuen. Mikäli Venäjä on tärkeä markkina-alue yrityksellesi, on meillä hallussa Googlen lisäksi myös Venäjän suosituin hakukone Yandex sekä venäjänkieliset sosiaalisen median kanavat.\nPaikannamme yrityksesi liiketoiminnan ja markkinoinnin haasteet. Yrityksesi saa konkreettiset kehitys- ja korjausehdotukset, tarvittaessa myös hoidamme kehitettävät asiat kuntoon.


Seuraava hajasijoituspäätös koskee poliisia - Kotimaa - Uutiset - MTV.fi\nSeuraava hajasijoituspäätös koskee poliisia\nEri ministeriöt ovat kesällä nimenneet uusia toimintoja, joita voidaan alueellistaa. Uudet esitykset ja jo tehdyt päätökset merkitsevät, että yli 700 työpaikkaa muuttaa muualle Suomeen.\nPoliisin tekniikkakeskus on yksi niistä valtion yksiköitä, jotka pakkosiirretään pois pääkaupunkiseudulta.\nTänään laitoksen johto neuvotteli sisäministeri Kari Rajamäen kanssa siitä, mikä sijoituspaikka aiheuttaisi toiminnalle vähiten haittaa. Ehdolla ovat Keuruu, Kouvola, Kuopio sekä Mikkeli.\nSijoituspaikkapäätöksen ministeri tekee ensi kuussa.\nPääkaupunkiseudun osalta Vanhasen hallitus toteuttaa Lipposen II hallituksen alueellistamispolitiikkaa, joka siirtää valtion työpaikkoja pois tältä alueelta muualle Suomeen. Työntekijöiden ei ole pakko seurata mukana.\n- Tähän mennessä on tehty ratkaisuja noin 500 henkilötyövuodesta ja nyt kun tämmöinen kuohu asian ympärillä on laantunut, niin tästä on alueellistamisesta tullut tällainen tavanomainen osa hallinnon kehittämistä, valtiosihteeri Risto Volanen valtioneuvoston kansliasta kertoo.\nEsimerkiksi näiden uusien hallinnonalojen hajauttaminen kasvattaa siirtyvien työpaikkojen määräksi 730. Ajatus on, että uusi sijoituskaupunki saa lisää vahvuutta, jonkin tietyn teeman ympäriltä.\n- Vaikkapa nyt Turkua ajatellen merellisten toimintojen pääkaupunki ikään kuin voisi tulla Turusta ja taas vastaavien muiden toimintojen tällaisia erityispääkaupunkeja vois tulla muualle Suomeen, Volanen kertoo.\nPääkaupunkitittelin pohjaksi Turku on jo saanut osan merimuseota vahvistamaan tätä jo olemassa olevaa.\nMerenkulkulaitoksen sijoituspaikasta tehdään vielä selvityksiä samoin kuin merivoimien esikunnan kotisatamasta.\nPuolustusvoimat kaiken kaikkiaan on suurten siirtojen edessä. Niistä päätetään sen jälkeen, kun puolustuspoliittinen selonteko on syksyllä annettu eduskunnalle.\nTiedonkulun puutteet riski rakennuksilla Tiedonkulun puutteet riski rakennuksilla


February 1, 2017 | yritysuutiset\nF-Secure on voittanut AV-TEST Instituten palkinnon parhaasta suojausteknologiasta vuonna 2016. F-Secure on nyt ainoana yhtiönä AV-TESTin historiassa saanut tämän kunnian viisi kertaa.\nAV-TESTin Paras suojaus -palkinto perustuu vuoden aikana joka kuukausi tehtäviin testeihin. AV-Test Institute on kansainvälinen, puolueeton tietoturvaa testaava organisaatio, joka palkitsee vuoden parhaan Windows-suojaustuotteen. Testeissä selvitetään tuotteiden kykyä suojata laitteita nykyisiltä uhilta sekä haittaohjelmilta, joita levitetään nollapäivähyökkäyksinä verkkosivujen ja sähköpostien kautta. F-Securen tasaisen hyvät tulokset läpi koko vuoden nostivat yhtiön ykköseksi.\nLuotettava päätelaitteiden suojaus on elintärkeää hyökkäysten torjumiseksi. Haitallinen sähköpostiliite tai käynti saastuneella verkkosivulla voi vaarantaa yhtiön sisäverkon. Tartunnan torjuminen pysäyttää hyökkääjät ennen kuin ne saavat jalansijaa verkossa.\n“Miltei sataprosenttisen suojaustuloksen saaminen jokaisesta vuoden 2016 sertifiointitestistä on erinomainen saavutus, josta myönnämme Paras suojaus 2016 -palkinnon. Luotettavuudeltaan ja suorituskyvyltään Client Security kuuluu yrityksille tarkoitettujen tietoturvatuotteiden parhaimmistoon”, sanoo AV-TESTin teknologiajohtaja Maik Morgenstern.\n“Viisinkertaisena palkinnon voittajana F-Secure tarjoaa johdonmukaisesti parempaa tietoturvaa kuin mikään muu yhtiö alalla. Samaan tasaiseen suoritukseen ei pääse yksikään toinen tuote. Business Suite -tuotteen uudella versiolla kaikenkokoiset, erittäin tiukkaa tietoturvaa tarvitsevat yhtiöt voivat hyötyä tästä turvasta”, sanoo F-Securen Corporate Cyber Security -yksikön johtaja Jyrki Rosenberg.\nUusi Business Suite tarjoaa tutkitusti parasta suojausta\nPalkinnon saava tuote on F-Secure Client Security, joka käyttää F-Securen käytännössä toimivaksi osoitettua kerroksittaista suojausteknologiaa yritysten päätelaitteiden suojaamiseksi sekä tunnetuilta haittaohjelmilta että upouusilta uhilta. Client Security on osa F-Secure Business Suite -ratkaisua, joka on tehty suojaamaan koko it-ympäristö yhdyskäytävältä päätelaitteisiin. Business Suiten uusi versio on juuri julkistettu: siinä on parannettu ratkaisun skaalautuvuutta, hallittavuutta ja näkyvyyttä yhtiön koko tietoturvainfrastruktuuriin.\nUusimmassa Business Suitessa skaalautuvuutta on parannettu muun muassa lisäämällä siihen MySQL-tietokantatuki sekä F-Secure Proxy -välipalvelin, joka jakelee allekirjoitus- ja muiden valmistajien ohjelmistojen päivityksiä välipalvelimille ja vähentää näin verkon liikennettä. Lisäksi päivitetty hallintakonsoli tehostaa ylläpitäjien hallintamahdollisuuksia.\nBusiness Suite turvaa Windows-, Linux- ja Mac-työasemat ja -kannettavat sekä tiedosto-, tulostus-, sähköposti- ja ryhmätyöpalvelimet. Se tukee sekä fyysisiä että virtuaalisia päätelaitteita. Ratkaisuun sisältyy esimerkiksi Botnet Blocker bottiverkkojen ja kiristysohjelmien torjumiseen, Software Updater sovellusten pitämiseen päivitettyinä ja Virtual Security, jonka avulla ylläpitäjä voi siirtää haittaohjelmatarkistuksen palvelimelle suorituskyvyn parantamiseksi.\nAV-TEST GmbH on kansainvälinen, puolueeton tietoturvaa testaava organisaatio, joka keskittyy uusimpien haittaohjelmien löytämiseen ja analysointiin sekä niiden käyttämiseen tietoturvatuotteiden kattavissa vertailutesteissä.\nF-Secure on johtava kyberturvallisuusyhtiö, jolla on kymmenien vuosien kokemus yritysten ja kuluttajien suojaamisesta tartuntoja aiheuttavia kiristysohjelmia ja kehittyneitä kyberhyökkäyksiä vastaan. F-Securen laaja palvelukokonaisuus ja palkitut tuotteet käyttävät patentoituja tietoturvainnovaatioita ja sofistikoitunutta uhkatietoa suojatakseen tuhansia yrityksiä ja miljoonia kuluttaja-asiakkaita. F-Securen tuotteita myy maailmanlaajuisesti yli 200 operaattoria ja tuhannet jälleenmyyjät.


Birkkalan kasvis-pastavuoka - Birkkalan reseptit\nBirkkalan kasvis-pastavuoka valmistuu uunissa lasagnen tapaan. Spelttipastoja ei siis tarvitse keittää. Mukavaa arkiruokaa, joka maistuu myös perheen pienimmille. Tällä ohjeella saat lisättyä kasvisruokapäiviä viikkoon, kun jauhelihan tilalla on käytössä kasviproteiini. Tarjoa esimerkiksi tuoreiden tomaattien ja höyrytettyjen ruusukaalien kanssa.\n1 (n. 200g) iso sipuli\n(2 pientä kevätsipulia)\n250 g kasviproteiinia (esim. Mifu-jauhis, kaurajauhis tms.)\n1 pkt Birkkalan Spelttipastaa: Cappelli tai Fusilli\nKuori, pese ja raasta porkkanat. Kuori ja pilko sipulit. Kuullota sipulit öljyssä kattilassa. Lisää mausteet ja pyörittele hetken. Lisää porkkanaraaste ja kasviproteiini. Mausta soijakastikkeella ja ripauksella suolaa. Kaada paseerattu tomaatti ja vesi. Lisää lopuksi kerma. Tarkista maku ja lisää tarvittaessa suolaa.\nVoitele uunivuoka ja kaada vuokaan keittämättömät spelttipastat ja n. 2/3 osaa juustoraasteesta. Sekoita joukkoon kastike ja lisää pinnalle loput juustoraasteesta. Paista uunin alimmalla tasolla 200 asteessa noin 30 minuuttia. Anna pastavuoan tekeytyä hetken ennen tarjoilua.


Espoon OPS-hautomo: Oppimiskeskusten ops-työn kick off -päivä 18.9.2013 | eBarometri\nKeskeiset sisällöt ja esillä olleet näkökulmat liittyivät tämän ops-kierroksen tavoitteisiin ja merkitykseen. Tärkeäksi koettiin kaikkien ops-työhön osallistuvien innostuminen sekä sitoutuminen yhteisiin tavoitteisiin ja tekemiseeen. Toiveena oli kaupunkitason ops-työtä syventävät ja sitä eri näkökulmista avaavat keskustelut. Erityisesti haluttaisiin sisältöjen ymmärtämiseen ja syventämiseen tähtäävää keskustelua, ei niinkään kirjoitusprosessiin keskittymistä. Ops-prosessin johtamista pidettiin tärkeänä, tarkennuksissa korostuivat mm. tavoitteiden kirkastaminen ja avaaminen samoin kuin prosessin kuvaaminen ja tiedonkulkuunkin liityvät seikat, kuten miten edetään ja mitä milloin tehdään. Huomiota kiinnitettiin myös mm. oppilaiden ja huoltajien osallistamiseen. Pedagogista täydennyskoulutusta pidettiin tärkeänä tietoisuuden lisäämiseksi ja ops-työhön sitouttamiseksi. Näin voisi saada aikaa muutosta, jolle omaleimaista olisi jatkuvan kehityksen toimintakulttuuri, jossa opetussuunnitelma olisi arkista työtä tukeva, elävä työkalu.\nEspoon nyt käynnistyvän ops-työn tukena toimivat OPS-Teemahautomot. Kunta järjestää oman simultaanihautomonsa jokaiseen tulevaan Teemahautomoon. Lisäksi opetusviraston edustajat osallistuvat torstaisin Annankadun hautomoon paikan päälle. Teemahautoiden antia puretaan ja keskusteluita jatketaan kunnan omissa webinaareissa ja seminaareissa.\nAlla kirje Espoon oppimiskeskushautomon osallistujille (Ohjelmakirje osallistujille Espoo pdf) sekä linkkejä päivän aineistoihin.\nTervetuloa Espoon OPS-hautomoon!\nOPS-hautomot on Opetushallituksen rahoittama opetussuunnitelmatyöhön keskittyvä pedagoginen täydennyskoulutushanke. Perusopetuksen opetussuunnitelma uudistuu ja OPS-hautomoiden tehtävä on toimia paikallisen, alueellisen ja valtakunnallisen työn tukena. Yhteisen koulutuspäivämme tavoitteena on opetussuunnitelman laadintaan liittyvän keskustelun käynnistäminen ja laajentaminen. Samalla hautomotilaisuus toimii myös Espoon oppimiskeskuskoulujen ops-työn aloitustapahtumana. Päivän ohjelma on pyritty rakentamaan siten, että käytettyjä työskentelymalleja on mahdollista hyödyntää myös muissa tilaisuuksissa, kuten oman koulun ops-työssä tai yhteistyössä lähikoulujen kanssa.\nAIKA: keskiviikko 18.9.2013 klo 8.30 – 15.00\nPAIKKA: Saunalahden koulu, Brinkinmäentie 1\nklo 8.30 – 9.00 AAMUKAHVI\nklo 9.00 – 9.20 Alkusanat\nklo 9.20 – 10.30 Merkityskellotyöskentely\nklo 10.30 – 10.40 TAUKO\nklo 10.40 – 11.00 Merkityskellotyöskentelyn purku\nklo 11.00 – 11.30 Espoon puheenvuoro (opetuspäällikkö Ilpo Salonen)\nklo 11.30 – 12.00 Pelillinen yllätys sekä johdatus pelilliseen oppimiseen\nklo 12.30 – 14.00 Roolipaneelityöskentely\nklo 14.00 – 15.00 Tulevien teemahautomoiden esittely, jatkon suunnittelu ja päivän purku\nEsitysmateriaali Prezissä: http://prezi.com/1uszcvwfts-a/ops-hautomo-espoo/\nMerkityskellotyöskentelyn kulku ja ohje\nMerkityskellon työskentelyohje ja tyhjät kellopohjat\nRoolipaneelin konteksti, video\nMerkityskello- ja Roolipaneeli-työskentelyn muistiot: http://muistio.tieke.fi/d5n5NkM24Q\nTeemahautomoiden ohjelmarunko ja kuvaukset\n← Oppimisen tulevaisuus 2016-2030, suunnittelupäivä OPH:ssa 19.9.2013 OPS-välitunti vk 38: Yhteenveto eriarvoistumiseen liittyvästä keskustelusta →